cyanic-selkie/wikianc huggingface dataset:
ജെയിംസ് വാൻ
ഒരു മലേഷ്യൻ ആസ്ട്രേലിയൻ ചലച്ചിത്ര നിർമ്മാതാവും സംവിധായകനും രചയിതാവുമാണ് ജെയിംസ് വാൻ. (ജനനം: 2 ഫെബ്രുവരി 1977) ഭയാജനക ചലച്ചിത്രങ്ങൾക്ക് പ്രസിദ്ധനായ ജെയിംസ് വാനാണ് സോ ചലച്ചിത്ര പരമ്പരയിലെ ആദ്യ ചലച്ചിത്രം സംവിധാനം ചെയ്തതും ബില്ലി എന്ന സോയിലെ കേന്ദ്രകഥാപാത്രത്തെ സൃഷ്ടിച്ചതും. ഡെഡ് സൈലൻസ്, ഡെത്ത് സെന്റൻസ്, ഇൻസിഡിയസ്, ഇൻസിഡിയസ്: ചാപ്റ്റർ 2, ദ കോൺജൂറിങ്ങ്, ദ കോൺജൂറിങ്ങ് 2 എന്നിവയാണ് ജെയിംസ് വാൻ സംവിധാനം ചെയ്ത മറ്റു പ്രമുഖ ചലച്ചിത്രങ്ങൾ. ഫാസ്റ്റ് ആൻഡ് ഫ്യൂരിയസ് പരമ്പരയിലെ ഏഴാം ചലച്ചിത്രമാണ് നിലവിൽ വാൻ സംവിധാനം ചെയ്തുകൊണ്ടിരിക്കുന്നത്. 2015ൽ ഈ ചലച്ചിത്രം പുറത്തിറങ്ങും. സ്വന്തം ചലച്ചിത്രങ്ങളുടേതുൾപ്പെടെ നിരവധി ചലച്ചിത്രങ്ങളുടെ രചനയും നിർമ്മാണവും വാൻ നിർവഹിച്ചിട്ടുണ്ട്.
പോച്ച ബ്രഹ്മാനന്ദ റെഡ്ഡി
പോച്ച ബ്രഹ്മാനന്ദ റെഡ്ഡി ഒരു ഇന്ത്യൻ രാഷ്ട്രീയക്കാരനാണ്. വൈഎസ്ആർ കോൺഗ്രസ് പാർട്ടി അംഗമായി 2019 ലെ ഇന്ത്യൻ പൊതുതിരഞ്ഞെടുപ്പിൽ ആന്ധ്രാപ്രദേശിലെ നന്ദ്യാൽ മണ്ഡലത്തിൽനിന്ന് ഇന്ത്യൻ പാർലമെന്റിന്റെ താഴത്തെ സഭയായ ലോക്സഭയിലേക്ക് തിരഞ്ഞെടുക്കപ്പെട്ടു.
ബാഹ്യ ലിങ്കുകൾ
വർഗ്ഗം:1958-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:ആന്ധ്രാപ്രദേശിൽ നിന്നുള്ള ലോക്‌സഭാംഗങ്ങൾ വർഗ്ഗം:പതിനേഴാം ലോകസഭയിലെ ആന്ധ്രപ്രദേശിൽ നിന്നുള്ള അംഗങ്ങൾ വർഗ്ഗം:ജനുവരി 1-ന് ജനിച്ചവർ വർഗ്ഗം:Pages with unreviewed translations
മീൻവല്ലം ചെറുകിട ജലവൈദ്യുതപദ്ധതി
പ്രതിവർഷം 8.37 ദശലക്ഷം യൂണിറ്റ് വൈദ്യുതി ഉത്പാദിപ്പിക്കാൻ ശേഷിയുള്ള കേരള സ്റ്റേറ്റ് ഇലക്ട്രിസിറ്റി ബോർഡിന്റെ നിർദ്ദേശപ്രകാരം Palakkad Small Hydro Company Ltd സ്വകാര്യ മേഖലയിൽ നിർമിച്ച (Independent) ചെറുകിട ജലവൈദ്യുത പദ്ധതിയാണ് മീൻവല്ലം ചെറുകിട ജലവൈദ്യുതപദ്ധതി. പാലക്കാട് ജില്ലയിലെ മണ്ണാർക്കാട് താലൂക്കിലെ കരിമ്പ ഗ്രാമപഞ്ചായത്തിലെ മീൻവല്ലത്തു ആണ് പദ്ധതിയിലെ പവർ ഹൗസ് നിർമിച്ചിട്ടുള്ളത്. പദ്ധതിയിൽ ഒരു തടയണയും ഒരു പവർ ഹൗസും ഉൾപ്പെടുന്നു.
നിർമ്മാണം
പാലക്കാട് മുണ്ടൂരിൽ പ്രവർത്തിക്കുന്ന ഇൻറഗ്രേറ്റഡ് റൂറൽ ടെക്നോളജി സെൻറർ എന്ന ഗവേഷണ കേന്ദ്രമാണ് മീൻവല്ലം വെള്ളച്ചാട്ടത്തെ പരിസ്ഥിതി നശീകരണമില്ലാതെ പ്രാദേശികമായി ഉപയോഗപ്പെടുത്താവുന്ന ഒരു പദ്ധതിയുടെ സാദ്ധ്യതകൾ ആദ്യമായി പഠിച്ചത്. ഇവരുടെ പഠനറിപ്പോർട്ടിന്റെ അടിസ്ഥാനത്തിൽ വൈദ്യുതബോർഡ് വിശദപഠനങ്ങൾ നടത്തി പാലക്കാട് ജില്ലാ പഞ്ചായത്തിന്റെ സഹകരണത്തോടെ പദ്ധതി സ്ഥാപിക്കുകയായിരുന്നു. പാലക്കാട് ജില്ലാ പഞ്ചായത്തിന്റെ നിയന്ത്രണത്തിൽ ഉള്ള Palakkad Small Hydro Company Ltd കമ്പനി ആണ് ഇത് നിർമ്മിച്ചത്. പദ്ധതി നിലവിൽ വന്നതോടെ സംസ്ഥാനത്ത് വൈദ്യുതി ഉത്പാദിപ്പിച്ചു കേരള സ്റ്റേറ്റ് ഇലക്ട്രിസിറ്റി ബോർഡ് വൈദ്യുതി ഗ്രിഡിലേക്ക് വിൽക്കുന്ന ആദ്യത്തെ ജില്ലാ പഞ്ചായത്ത് എന്ന നേട്ടം പാലക്കാട് ജില്ലാ പഞ്ചായത്ത് കൈവരിച്ചു.
പദ്ധതിയിലെ ജലസംഭരണികളും അണക്കെട്ടുകളും പവർ ഹൗസുകളും
1)  മീൻവല്ലം പവർ ഹൗസ്
2) മീൻവല്ലം തടയണ
അവലംബം
വർഗ്ഗം:കേരളത്തിലെ ജലവൈദ്യുതപദ്ധതികൾ
ജസിയ നികുതി
ഇസ്‌ലാമിക നിയമം അനുസരിച്ച് ഒരു ഇസ്‌ലാമികരാഷ്ട്രത്തിൽ സ്ഥിരവാസികളായ അമുസ്‌ലിംകൾ ( ദിമ്മി ) വർഷത്തിൽ നൽകേണ്ടിവന്നിരുന്ന നികുതിയാണ് ജിസ്‌യ (കപ്പം) ( جِزْيَة ; [d͡ʒizjah] ). ദിമ്മി സമൂഹത്തിലെ സ്വതന്ത്രരും ബുദ്ധിസ്ഥിരതയുമുള്ള എല്ലാ പുരുഷന്മാർക്കും ജിസ്‌യ നൽകൽ നിർബന്ധമാണെന്ന് പണ്ഡിതന്മാർ അഭിപ്രായപ്പെടുന്നുണ്ട്. എന്നാൽ അവരിലെ സ്ത്രീകൾ, കുട്ടികൾ, വയോധികർ, വികലാംഗർ, സ്ഥിരരോഗികൾ, ബുദ്ധിസ്ഥിരതയില്ലാത്തവർ, സന്ന്യാസിമാർ, അടിമകൾ എന്നിവരൊക്കെ ജിസ്‌യയിൽ നിന്ന് ഒഴിവാക്കപ്പെട്ടുവന്നു. പ്രദേശത്ത് താൽക്കാലികമായി തങ്ങുന്നവർ, രാഷ്ട്രത്തിന്റെ സൈനികസേവനത്തിൽ പങ്കാളികളാകുന്നവർ   ദരിദ്രർ എന്നിവരെയും ജിസ്‌യയിൽ നിന്ന് ഒഴിവാക്കപ്പെട്ടു. ഇസ്‌ലാമിക നിയമമനുസരിച്ച് ദിമ്മികളിലെ വയോധികർ, വികലാംഗർ എന്നിവർക്കൊക്കെ പെൻഷൻ നൽകൽ ഭരണകൂടത്തിന്റെ ബാധ്യതയാണ്.
ഈ നികുതിയ്ക്ക് പകരമായി അമുസ്ലിംകൾക്ക് അവരുടെ മതവിശ്വാസം തുടരുകയും സാമൂഹികമായ സ്വയംഭരണം ഒരുപരിധിവരെ അനുഭവിക്കുകയും ബാഹ്യ ആക്രമണങ്ങളിൽ നിന്ന് മുസ്ലിം ഭരണകൂടത്തിന്റെ സംരക്ഷണം അ‌നുഭവിക്കുകയും ചെയ്യാനാകുമായിരുന്നു. നിർബന്ധിത സൈനിക സേവനവും മുസ്ലിം പൗരന്മാർ ന‌ൽകേണ്ടിയിരുന്ന സക്കാത്ത് എന്ന നികുതിയും ഇവർക്ക് ഒഴിവാക്കി നൽകിയിരുന്നു.
ഖുർആനും ഹദീസുകളും ജിസിയയെ പരാമർശിക്കുന്നുണ്ടെങ്കിലും അതിന്റെ തുകയോ നിരക്കോ നിശ്ചയിച്ചിട്ടില്ല. . എന്നിരുന്നാലും, ആദ്യകാല മുസ്‌ലിം ഭരണാധികാരികൾ ബൈസന്റൈൻ, സസാനിയൻ സാമ്രാജ്യങ്ങൾ പോലുള്ള കീഴടക്കിയ ഭൂമികളുടെ മുൻ ഭരണാധികാരികളുടെ കീഴിൽ സ്ഥാപിതമായ നിലവിലുള്ള നികുതി വ്യവസ്ഥകളും കപ്പവും സ്വീകരിച്ചുവെന്ന് പണ്ഡിതന്മാർ പ്രധാനമായും സമ്മതിക്കുന്നു.
മുസ്ലിം ഭരണാധികാരികളുടെ കാഴ്ചപ്പാടിൽ അമുസ്ലിംകൾ രാജ്യത്തിന് കീഴ്പ്പെട്ടിരിക്കുന്നു എന്നതിനും നാട്ടിലെ നിയമങ്ങൾ അനുസരിക്കുന്നു എന്നതിനുമുള്ള തെളിവായിരുന്നു ഈ നികുതി. പത്തൊൻപതാം നൂറ്റാണ്ടുവരെ പേർഷ്യയിലും ചില വടക്കൻ ആഫ്രിക്കൻ രാജ്യങ്ങളിലും ജസിയ നിലവിലുണ്ടായിരുന്നു. ഇരുപതാം നൂറ്റാണ്ടിൽ ഇത് ഏകദേശം പൂർണ്ണമായി അപ്രത്യക്ഷമായി. ഇസ്ലാമിക രാജ്യത്തെ ഭരണകൂടങ്ങൾ ഈ നികുതി ഇപ്പോൾ പിരിക്കുന്നില്ല. ഐ.എസ്.ഐ.എസ്., താലിബാൻ മുതലായ വിഭാഗങ്ങൾ ഈ നികുതി ഇവരുടെ നിയന്ത്രണത്തിലുള്ള പ്രദേശങ്ങളിൽ പിരിക്കാറുണ്ട്. ഇരുപത്തൊന്നാം നൂറ്റാണ്ടിൽ ഈ നികുതി നിയമത്തിനു മുന്നിലുള്ള തുല്യത, പൗരാവകാശങ്ങൾ മുതലായ ആശയങ്ങൾക്ക് കടകവിരുദ്ധമായാണ് കണക്കാക്കപ്പെടുന്നത്.
അവലംബങ്ങൾ
വർഗ്ഗം:ഇസ്ലാമികം വർഗ്ഗം:നികുതികൾ
കൃഷ്ണപ്പരുന്ത് (ചലച്ചിത്രം)
1979 -ൽ പുറത്തിറങ്ങിയ ഒരു ഇന്ത്യൻ മലയാളം ചലച്ചിത്രമാണ് കൃഷ്ണപ്പരുന്ത്, ഒ. രാംദാസ് സംവിധാനം ചെയ്ത് ബാബു ജോർജ്ജ് നിർമ്മിച്ചു. പി. ജയചന്ദ്രൻ, മധു, ശ്രീവിദ്യ, ശ്രീലത എന്നിവരാണ് ചിത്രത്തിലെ പ്രധാന കഥാപാത്രങ്ങളെ അവതരിപ്പിക്കുന്നത്. ചിത്രത്തിന് സംഗീതം നൽകിയിരിക്കുന്നത് ശ്യാമാണ്. ഓണക്കൂർ രാധാകൃഷ്ണൻ ഗാനങ്ങളെഴുതി.
==താരനിര ==
പൂറംകണ്ണികൾ
വർഗ്ഗം:1970-കളിൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ഇന്ത്യൻ ചലച്ചിത്രങ്ങൾ വർഗ്ഗം:1979-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:ശ്യാം സംഗീതം പകർന്ന ചലച്ചിത്രങ്ങൾ വർഗ്ഗം:ഒ.രാംദാസ് സംവിധാനം ചെയ്ത മലയാളചലച്ചിത്രങ്ങൾ വർഗ്ഗം:ജയാനൻ വിൻസെന്റ് കാമറചലിപ്പിച്ച ചലച്ചിത്രങ്ങൾ വർഗ്ഗം:ബഹദൂർ അഭിനയിച്ച ചലച്ചിത്രങ്ങൾ വർഗ്ഗം:മധു-ശ്രീവിദ്യ ജോഡി വർഗ്ഗം:അംബിക അഭിനയിച്ച ചലച്ചിത്രങ്ങൾ
ബെസിം ഒമർ അകാലിൻ
തുർക്കിയിൽ ആധുനിക പ്രസവചികിത്സ, ഗൈനക്കോളജി, സൌകര്യങ്ങൾ സ്ഥാപിച്ച ഒരു ടർക്കിഷ് സോഷ്യൽ ഡെമോക്രാറ്റിക് രാഷ്ട്രീയ പ്രവർത്തകനും ടർക്കിഷ് റെഡ് ക്രസന്റ് സൊസൈറ്റിയുടെ ഡയറക്ടറും ഫിസിഷ്യനുമായിരുന്നു ബെസിം ഒമർ അകാലിൻ (1 ജൂലൈ 1862, ഇസ്താംബൂളിൽ - 19 മാർച്ച് 1940 തുർക്കിയിലെ അങ്കാറയിൽ),  നഴ്‌സിംഗ് ഒരു പ്രത്യേക പരിശീലനമാണെന്നും അത് ഒരു പ്രത്യേക പ്രോഗ്രാമിൽ പഠിപ്പിക്കണമെന്നും അദ്ദേഹം ആദ്യം തുർക്കിയിൽ ഊന്നിപ്പറഞ്ഞു. 1935 നും 1940 നും ഇടയിൽ ടർക്കിഷ് ഗ്രാൻഡ് നാഷണൽ അസംബ്ലിയിൽ അംഗമായി അദ്ദേഹം സേവനമനുഷ്ഠിച്ചിരുന്നു. അദ്ദേഹത്തിന്റെ ചിത്രം മുൻ തുർക്കി പോസ്റ്റ്കാർഡ് സ്റ്റാമ്പിൽ ചിത്രീകരിച്ചിരുന്നു.
ആദ്യകാലജീവിതം
1862 ജൂലൈ 1 ന് ഇസ്താംബൂളിൽ ആദ്യത്തെ ഒട്ടോമൻ പാർലമെന്റിലെ സിനോപ് പ്രവിശ്യയുടെ ഡെപ്യൂട്ടി ആയിരുന്ന ഒമർ സെവ്കി പാഷയുടെയും ഭാര്യ അഫീഫയുടെയും മകനായി ബെസിം ഒമർ ജനിച്ചു. അദ്ദേഹത്തിന് ഒരു സഹോദരി മാസിഡും അസ്മി, അഗാഹ്, കെമാൽ ഒമർ എന്നീ മൂന്ന് സഹോദരന്മാരും ഉണ്ടായിരുന്നു
പ്രാഥമിക വിദ്യാഭ്യാസം അദ്ദേഹം പ്രിസ്റ്റിനയിലും പിന്നീട് ഓട്ടോമൻ സാമ്രാജ്യത്തിലും പൂർത്തിയാക്കി. അദ്ദേഹം കൊസോവോയിൽ സെക്കണ്ടറി വിദ്യാഭ്യാസം ആരംഭിച്ചു. കുലേലി മിലിട്ടറി മെഡിസിൻ ഹൈസ്കൂളിൽ പൂർത്തിയാക്കി (ഓട്ടോമൻ ടർക്കിഷ്: Kuleli Askerî Tıbbiye İdâdisi). തുടർന്ന് അദ്ദേഹം ഇംപീരിയൽ മെഡിസിൻ കോളേജിൽ (ഓട്ടോമൻ ടർക്കിഷ്: Mekteb-i Tıbbiye-i Şâhâne) പഠിച്ചു. 1885-ൽ മികച്ച ബിരുദം നേടി.
ഗ്രന്ഥസൂചിക
വർഗ്ഗം:1862-ൽ ജനിച്ചവർ വർഗ്ഗം:1940-ൽ മരിച്ചവർ
ലാർജ് ഇന്ത്യൻ സിവെറ്റ്
തെക്കും തെക്കുകിഴക്കൻ ഏഷ്യയിലേയും സ്വദേശിയായ ഒരു വെരുക് സ്പീഷീസാണ് ലാർജ് ഇന്ത്യൻ സിവെറ്റ് (Viverra zibetha). ഐ.യു.സി.എൻ. റെഡ് ലിസ്റ്റിലെ ആശങ്കാജനകമല്ലാത്ത ജീവിവർഗ്ഗങ്ങളിൽപ്പെട്ടവയാണ് ഇത്. വിഭജിത പ്രദേശങ്ങൾ, പ്രത്യേകിച്ചും ചൈനയിലും, മറ്റും മാംസത്തിന്റെ വ്യാപാരത്തിനായി കെണി ഉപയോഗിച്ചു ഭീമമായി വേട്ടയാടപ്പെടുന്നതിനാൽ ഇതിൻറെ ആഗോള ജനസംഖ്യ പ്രധാനമായും കുറയുന്നതായി കരുതപ്പെടുന്നു.
അനകോസ്റ്റിയ നദി
അനകോസ്റ്റിയ നദി അമേരിക്കൻ ഐക്യനാടുകളിലെ മിഡ് അറ്റ്ലാന്റിക് മേഖലയിലൂടെ ഒഴുകുന്ന ഒരു നദിയാണ്. ഇത് മേരിലാൻഡിലെ പ്രിൻസ് ജോർജ്സ് കൗണ്ടിയിൽ നിന്ന് വാഷിംഗ്ടൺ ഡിസിയിലേക്ക് ഒഴുകി, അവിടെ വാഷിംഗ്ടൺ ചാനലുമായി ചേർന്ന് ബസാർഡ് പോയിന്റിലെ പൊട്ടോമാക് നദിയിലേക്ക് പതിക്കുന്നു. ഈ നദിയ്ക്ക് ഏകദേശം 8.7 മൈൽ (14.0 കി.മീ) നീളമുണ്ട്. പ്രദേശത്തിന്റെ ആദ്യകാല ചരിത്രത്തിൽ നിന്ന് ഉരുത്തിരിഞ്ഞ "അനാക്കോസ്റ്റിയ" എന്ന പേര്  നാക്കോച്ച്ടാങ്ക് എന്ന പേരിൽ നിന്ന് ഉത്ഭവിച്ചതാണ്. ഇത് അനാകോസ്റ്റിയ നദിയുടെ തീരത്തുള്ള നെക്കോസ്‌താൻ അല്ലെങ്കിൽ അനാക്കോസ്‌തൻ തദ്ദേശീയ അമേരിക്കക്കാരുടെയോ വാസസ്ഥലമായിരുന്നു. അനക്കോസ്റ്റിയയിലെ കനത്ത മലിനീകരണത്തോടൊപ്പം തീരത്തെ ദുർബലമായ പദ്ധതികളും വികസനവും അതിനെ "D.C.യുടെ മറന്നുപോയ നദി" എന്ന് പലരും വിളിക്കുന്നതിലേക്ക് നയിച്ചു. എന്നിരുന്നാലും, സമീപ വർഷങ്ങളിൽ, സ്വകാര്യ സ്ഥാപനങ്ങൾ, പ്രാദേശിക വ്യവസായങ്ങൾ, ഡി.സി., മേരിലാൻഡ്, ഫെഡറൽ ഗവൺമെന്റുകൾ എന്നിവ പാരിസ്ഥിതികമായി മൂല്യവത്തായ അനക്കോസ്റ്റിയ നീർത്തടത്തെ സംരക്ഷിക്കുന്നതിനായി നദിയിലെ മലിനീകരണത്തിൻറെ തോത് കുറയ്ക്കുന്നതിന് സംയുക്ത പ്രവർത്തനങ്ങൾ നടത്തിവരുന്നു.
അവലംബം
വർഗ്ഗം:അമേരിക്കയിലെ നദികൾ
അഗ്നിയ ബാർട്ടോ
ഒരു സോവിയറ്റ് റഷ്യൻ കവിയും കുട്ടികളുടെ എഴുത്തുകാരിയും ആണ് അഗ്നിയ ബാർട്ടോ (А́гния Льво́вна Барто́; ഫെബ്രുവരി 17 1906 മോസ്കോ - ഏപ്രിൽ 1, 1981 മോസ്കോ).
ജീവചരിത്രം
ആഗ്നിയ റഷ്യയിലാണ് ജനിച്ചത്. അവർ ഒരു ബാലെ സ്കൂളിലാണു പഠിച്ചത്. അവർ വ്ലാഡിമിർ മായക്കോവ്സ്കിയേയും അന്ന അഹ് മതോവയേയും അനുകരിച്ച് കവിതകൾ എഴുതാൻ തുടങ്ങി. അന്നത്തെ അവരുടെ കവിതകൽ എല്ലാം സ്നേഹത്തെയും വിപ്ലവത്തെയും കുറിച്ചായിരുന്നു. ആഗ്നിയ ഇറ്റലി-റഷ്യൻ ഇലക്ട്രിക് എഞ്ചിനീയർ, കവിയുമായ പാവൽ ബാർട്ടോയെ വിവാഹം ചെയ്തു. കുട്ടികളുടെ കവിതകളിൽ ചിലത് അഗ്നി ബാർട്ടോ, പാവൽ ബാർട്ടോ എന്നീ രണ്ട് പേരുകളിൽ പ്രസിദ്ധീകരിച്ചിരുന്നു:
അവലംബം
വർഗ്ഗം:1906-ൽ ജനിച്ചവർ വർഗ്ഗം:ഫെബ്രുവരി 17-ന് ജനിച്ചവർ വർഗ്ഗം:1981-ൽ മരിച്ചവർ വർഗ്ഗം:ഏപ്രിൽ 1-ന് മരിച്ചവർ
കാർല ബ്രൂനി സർക്കോസി
ഇറ്റാലിയൻ - ഫ്രഞ്ച് ഗായിക, ഗാനരചയിതാവ്, മുൻ ഫ്രഞ്ച് പ്രസിഡന്റ് നിക്കോളാസ് സർക്കോസിയുടെ പത്‌നി എന്നീ നിലകളിൽ അറിയപ്പെടുന്ന വനിതയാണ് കാർല ബ്രൂനി സർക്കോസി (ജനനം - 23 ഡിസംബർ 1967). സിയറ്റ് ടയർ നിർമ്മാണ കമ്പനിയുടെ സ്ഥാപകൻ വിർജീനിയോ ബ്രൂനി ടെഡെഷി കാർല ബ്രൂനിയുടെ മുത്തച്ഛനാണ്.
സൈനോവാക്ക് ബയോടെക്ക്
മനുഷ്യരിലെ പകർച്ചവ്യാധികൾക്കെതിരായ വാക്സിനുകളുടെ ഗവേഷണവും, നിർമ്മാണവും, വില്പനയും നടത്തുന്ന ഒരു ചൈനീസ് ഔഷധനിർമ്മാണ കമ്പനിയാണ് സൈനൊവാക്ക് ബയോടെക്ക് ലിമിറ്റഡ്.
കാർല ബ്രൂനി സർക്കോസി
ആദ്യകാല മോഡൽ ആയിരുന്ന കാർല ബ്രൂനി സംഗീത രംഗത്തേക്ക് ശ്രദ്ധതിരിച്ചതോടെ 1997-ൽ ഫാഷൻ - മോഡലിംഗ് മേഖലയിലെ പ്രവർത്തനങ്ങൾ അവസാനിപ്പിച്ചു. 2002 ൽ കാർല ബ്രൂനി അരങ്ങേറ്റം കുറിച്ച ക്യുൽകുൻ മേഡി (Quelqu'un m'a dit) എന്ന ആൽബം ഫ്രഞ്ച് മാതൃഭാഷയായുള്ള രാഷ്ട്രങ്ങളിൽ വളരെ പ്രശസ്തമാവുകയും, ആ ആൽബത്തിലെ ഗാനങ്ങൾ വിവിധ ഹോളിവുഡ് സിനികളിൽ സ്ഥാനം പിടിക്കുകയും ചെയ്തിട്ടുണ്ട്.
സൈനോവാക്ക് ബയോടെക്ക്
ബൈയ്ജിംഗിലെ ഹയ്ഡാൻ ജില്ലയിലാണ് ഇതിന്റെ ആസ്ഥാനം. കമ്പനി നാസ്ഡാക്കിൽ ലിസ്റ്റുചെയ്തിട്ടുണ്ടെങ്കിലും പ്രോക്സി പോരാട്ടത്തെത്തുടർന്ന് 2019 ഫെബ്രുവരിയിൽ എക്സ്ചേഞ്ച് സിനോവാക്കിന്റെ വ്യാപാരം നിർത്തിവച്ചു.
കാർല ബ്രൂനി സർക്കോസി
അവലംബം
വർഗ്ഗം:1967-ൽ ജനിച്ചവർ വർഗ്ഗം:പ്രമുഖവ്യക്തികളുടെ ജീവിതപങ്കാളികൾ
സൈനോവാക്ക് ബയോടെക്ക്
വാക്സിനുകൾ
സിനോവാക്കിന്റെ വാണിജ്യവത്ക്കരിച്ച വാക്‌സിനുകളിൽ ഹീലീവ് (ഹെപ്പറ്റൈറ്റിസ് എ), ബിലൈവ് (സംയോജിത ഹെപ്പറ്റൈറ്റിസ് എ, ബി), അൻഫ്ലു (ഇൻഫ്ലുവൻസ), പാൻഫ്ലു (എച്ച് 5 എൻ 1), പാൻഫ്ലു 1 (എച്ച് 1 എൻ 1) എന്നിവ ഉൾപ്പെടുന്നു. സിനോവാക് നിലവിൽ ഒരു സാർവത്രിക ഫ്ലൂ വാക്സിനും ജാപ്പനീസ് എൻസെഫലൈറ്റിസ് വാക്സിനും വികസിപ്പിച്ചുകൊണ്ടിരിക്കുന്നു.
എന്ററോവൈറസ് 71, ഹ്യൂമൻ റാബിസ് എന്നിവയ്ക്കുള്ള വാക്സിനുകളും സിനോവാക് വികസിപ്പിക്കുന്നു. അതിന്റെ പൂർണ ഉടമസ്ഥതയിലുള്ള സബ്സിഡിയറിയായ ടാങ്‌ഷാൻ യിയാൻ സ്വതന്ത്രമായി വികസിപ്പിച്ച നിഷ്ക്രിയ അനിമൽ റാബിസ് വാക്സിനുകൾക്കായി ഫീൽഡ് ട്രയലുകൾ നടത്തുന്നു.
പുറംകണ്ണികൾ
വർഗ്ഗം:വാക്സിൻ നിർമ്മാതാക്കൾ വർഗ്ഗം:കോവിഡ്-19 വർഗ്ഗം:വൈദ്യഗവേഷണം
ലക്ഷ്മി ശർമ്മ
ഒരു ദക്ഷിണേന്ത്യൻ അഭിനേത്രിയാണ് ലക്ഷ്മി ശർമ്മ. മലയാളം, തെലുങ്ക്, കന്നട, എന്നീ ഭാഷകളിലായി നിരവധി ചിത്രങ്ങളിൽ അഭിനയിച്ചിട്ടുണ്ട്.. മലയാളത്തിൽ അഭിനയിച്ച പളുങ്ക് എന്നാ സിനിമ ലക്ഷ്മി ശർമ എന്ന താരത്തിനെ കുടുംബ പ്രേക്ഷകർക്കിടയിൽ ശ്രദ്ധ പിടിച്ചു പറ്റി
കപ്രേക്കർ സംഖ്യ
ദത്തരായ രാമചന്ദ്ര കപ്രേക്കർ (ജ:1905–1986)എന്ന ഗണിതാദ്ധ്യാപകന്റെ പേരിൽ അറിയപ്പെടുന്ന ഒരു സ്ഥിരാങ്കമാണ് 6174 അഥവാ കപ്രേക്കർ സ്ഥിരാങ്കം എന്നറിയപ്പെടുന്നത്.1949 ലാണ് അദ്ദേഹം ഈ സംഖ്യയുടെ പ്രത്യേകത കണ്ടെത്തിയത്.
ലക്ഷ്മി ശർമ്മ
പുറത്തേക്കുള്ള കണ്ണികൾ
വർഗ്ഗം:മലയാളചലച്ചിത്രനടിമാർ വർഗ്ഗം:വിജയവാഡയിൽ നിന്നുള്ളവർ വർഗ്ഗം:തെലുഗു ചലച്ചിത്രനടിമാർ വർഗ്ഗം:ആന്ധ്രാപ്രദേശിൽ നിന്നുമുള്ള ചലച്ചിത്രനടിമാർ വർഗ്ഗം:1985-ൽ ജനിച്ചവർ
കപ്രേക്കർ സംഖ്യ
സംഖ്യ കണ്ടെത്തുന്ന രീതി
ഏഴ് ഘട്ടങ്ങൾക്കുള്ളിൽ  6174 എന്ന സംഖ്യയിൽ ഈ നിർദ്ധാരണം എത്തിച്ചേരും.
പുറംകണ്ണികൾ
വർഗ്ഗം:ഗണിതം വർഗ്ഗം:ഗണിതശാസ്ത്രജ്ഞർ
കുരിറ്റിബ
ബ്രസീലിലെ പരാന സംസ്ഥാനത്തിലെ ഏറ്റവും വലിയ നഗരവും പരാനയുടെ സംസ്ഥാന തലസ്ഥാനവുമാണ്‌ കുരിറ്റിബ (Curitiba ) ജനസംഖ്യ18,79,355 ആയിരുന്നു, ഇത് ബ്രസീലിലെ ജനസംഖ്യയിൽ എട്ടാമത്തെ നഗരവും ബ്രസീലിന്റെ തെക്കൻ പ്രദേശത്തിലെ ഏറ്റവും ജനസംഖ്യയുള്ള നഗരവുമാണ്‌. ബ്രസീലിയൻ ഇൻസ്റ്റിറ്റ്യൂട്ട് ഒഫ് ജ്യോഗ്രഫി ആന്റ് സ്റ്റാറ്റിസ്റ്റിക്സിന്റെ 2010-ലെ കണക്കുകൾ പ്രകാരം മുപ്പത്ത്രണ്ട് ദശലക്ഷം ജനസംഖ്യയുള്ള കുരിറ്റിബ മെട്രോപൊലിറ്റൻ ഏരിയയിൽ 26 മുനിസിപാലിറ്റികൾ ആണ്‌ ഉള്ളത്. , രാജ്യത്തിലെ ഏറ്റവും ജനസംഖ്യയുള്ള ഏഴാമത്തെ മെട്രോപൊലിറ്റൻ ഏരിയയാണിത്.
സമുദ്രനിരപ്പിൽ നിന്നും 932 m ഉയരത്തിലായി സ്ഥിതിചെയ്യുന്ന ഒരു പീഠഭൂമിയിൽ ആണ്‌ ഈ നഗരം സ്ഥിതിചെയ്യുന്നത്. പരാനാഗ്വ തുറാമുഖത്തിന്റെ പടിഞ്ഞാറായി സ്ഥിതിചെയ്യുന്ന ഈ നഗരത്തിനു സമീപമായാണ്‌ അഫോൻസൊ പെന ഇന്റർനാഷനൽ ഏയർ പോർട്ട് and ബകചേരി  ഏയർ പോർട്ട് എന്നിവ നിലകൊള്ളുന്നത്. ലത്തീൻ അമേരിക്കയിലെ ഒരു പ്രധാന സാംസ്കാരിക രാഷ്ട്രീയ സാമ്പത്തിക കേന്ദ്രമാണ്‌ ഈ നഗരം 1912-ൽ സ്ഥാപിതമായ ഫെഡറൽ യൂണിവേഴ്സിറ്റി ഒഫ് പരാന, ഇവിടെ സ്ഥിതിചെയ്യുന്നു.
1700കളിൽ, കന്നുകാലികളുടെ മേച്ചിൽപ്പുറങ്ങൾക്കും ചന്തകൾക്കും ഇടയിൽ സ്ഥിതിചെയ്തിരുന്നതിനാൽ, ഈ നഗരത്തിനു ഗണ്യമായ വികസനം കൈവരിക്കാനായി. പിന്നീട് 1850-നും 1950-നും ഇടയിൽ തടിവ്യവസായവും കാർഷിക വ്യവസായങ്ങളും പരാന സംസ്ഥാനത്തിൽ വികാസം പ്രാപിച്ചു. 1850-കളിൽ യൂറോപ്പിയൻ കുടിയേറ്റക്കാർ പ്രത്യേകിച്ചും ജർമൻ, ഇറ്റാലിയൻ, പോളിഷ്, യുക്രൈനിയൻ കുടിയേറ്റക്കാർ, ഗണ്യമായ തോതിൽ കുരിറ്റാബയിൽ വന്നെത്താൻ തുടങ്ങി. സമീപകാലത്ത് മദ്ധ്യ പൗരസ്ത്യ ദേശത്തുനിന്നും മറ്റ് ദക്ഷിണ അമേരിക്കൻ വൻകരയിലെ രാജ്യങ്ങളിൽ നിന്നും കുടിയേറ്റക്കാർ ചെറിയതോതിൽ ഇവിടെ എത്തുന്നുണ്ട്..
ഉയർന്ന ജീവിതനിലവാരമുള്ള (0.856) ബ്രസീലിയൻ നഗരങ്ങളിൽ ഒന്നായ ഈ നഗരത്തിനു 2010-ൽ ഗ്ലോബൽ സസ്റ്റെയിനബിൾ സിറ്റി അവാർഡ് നൽകപ്പെട്ടിട്ടുണ്ട്. റീഡേഴ്സ് ഡൈജെസ്റ്റ് മാഗസിൻ, ബ്രസീലിലെ വൻ നഗരങ്ങളിൽ താമസയോഗ്യമായതെന്നാണ്‌ കുരിറ്റോബയെ വിശേഷിപ്പിച്ചത്. 1950, 2014 വർഷങ്ങളിലെ ഫുട്ബോൾ ലോകകപ്പിലെ ചില മൽസരങ്ങളുടെ ആതിഥേയ നഗരമായിരുന്നു കുരിറ്റിബ.
പേരിനു പിന്നിൽ
പൈൻ വിത്തുകൾ നിറഞ്ഞ എന്നർഥം വരുന്ന ടുപ്പി ഭാഷയിലെ കിരു റ്റിബ എന്നതിൽ നിന്നുമാണ് ഈ നഗരത്തിന്റെ പേർ വന്നതെന്ന് കരുതപ്പെടുന്നു. മറ്റൊരു നിഗമനം ടുപ്പി ഭാഷയിലെ കുരിറ്റ് kurit (പൈൻ മരം) വയ്ബ (yba) (വളരെയധികം) എന്നീ വാക്കുകളിൽ നിന്നുമാണ്‌ കുരിറ്റിബ എന്ന പേർ വന്നതെന്നാണ്‌.. 1693-ൽ ഇവിടെ കുടിയേറിയ പോർച്ചുഗീസുകാർ ഈ പ്രദേശത്തെ വിലാ ഡാ നൊസ്സ സെന്യോരദാ ലസ്സ് ദൊസ് പിൻഹായിസ്'( "Vila da Nossa Senhora da Luz dos Pinhais", Village of "Our Lady of the Light" of the Pines എന്ന് വിളിച്ചു. ഈ പേർ 1721-ൽ കുരിറ്റിബ എന്നാക്കി മാറ്റി. 1812-ൽ ഒരു ടൗൺ ആയി കുരിറ്റൈബ("Curityba") കോരിറ്റിബ ("Coritiba") എന്നീ പേരുകളിലും അറിയപ്പെട്ടു
കാലാവസ്ഥ
കുരിറ്റിബയിലെ എപ്പോഴും ആർദ്രത കൂടിയ കാലാവസ്ഥ കോപ്പൻ കാലാവസ്ഥാ വിഭാഗീകരണ രീതിയിൽ ഉഷ്ണമേഖലാ ഹൈലാൻഡ് കാലാവസ്ഥ (Cfb) എന്ന വിഭാഗത്തിൽ ഉൾപ്പെടുത്തിയിരിക്കുന്നു.. വെള്ളപ്പൊക്കം നേരിടുന്ന സ്ഥലങ്ങളുള്ളതും പരന്ന ഭൂപ്രദേശമുള്ളതുമായ ഒരു പീഠഭൂമിയിലായി കുരിറ്റിബ സ്ഥിതിചെയ്യുന്നു.
ശൈത്യമേറിയ മാസങ്ങളിലെ ശരാശാരി രാത്രി താപനില 7 C ആകുന്നു, ചില രാത്രികളിൽ ഇത് 0 C-യി താഴെ വരെ എത്താറുണ്ട്. ഉഷ്ണകാലത്തെ ശരാശാരി പകൽ താപനില 25 C °C (77 °F) ആകുന്നു, ചിലപ്പോൾ 30 C, വരെ എത്താറുണ്ട്. 1889, 1892, 1912, 1928 (രണ്ട് ദിവസം), 1942, 1955, 1957, 1962, 1975, 1988, 2013 എന്നീ വർഷങ്ങളിൽ ഹിമപാതം രേഖപ്പെടുത്തിയിട്ടുണ്ട്.
അവലംബം
വർഗ്ഗം:ബ്രസീലിലെ പട്ടണങ്ങൾ
ലോറ ബോർഡൻ
നോവ സ്കോട്ടിയയിലെ ഹാലിഫാക്സിൽ ജനിച്ച അവർ 1889 സെപ്റ്റംബറിൽ ബോർഡനെ വിവാഹം കഴിച്ചു. 1901 ൽ അവർ രാജിവയ്ക്കുന്നതുവരെ ലോക്കൽ കൗൺസിൽ ഓഫ് വിമൻ ഓഫ് ഹാലിഫാക്സിന്റെ പ്രസിഡന്റായിരുന്നു.
അവരുടെ കഴിവും മഹാമനസ്‌കതയും അംഗീകരിച്ച്, കനേഡിയൻ ഐഡന്റിറ്റിക്ക് നൽകിയ സംഭാവനകളെ തിരിച്ചറിയാൻ പ്രോഗ്രസീവ് കൺസർവേറ്റീവ് പാർട്ടി അവർക്ക് ഒരു ഓട്ടോമൊബൈൽ സമ്മാനിച്ചു.
1940 ൽ ഒട്ടാവയിൽ വച്ച് അവർ മരിച്ചു. ഭർത്താവിന്റെ അരികിൽ ബീച്ച്വുഡ് സെമിത്തേരിയിൽ സംസ്‌കരിച്ചു.
അവലംബം
വർഗ്ഗം:1862-ൽ ജനിച്ചവർ വർഗ്ഗം:1940-ൽ മരിച്ചവർ
സെർവിക്കൽ മോഷൻ ടെൻഡേർഡ്നെസ്
പെൽവിക് പാത്തോളജി സൂചിപ്പിക്കുന്ന ഗൈനക്കോളജിക്കൽ പെൽവിക് പരിശോധനയിൽ കാണപ്പെടുന്ന ഒരു അടയാളമാണ് സെർവിക്കൽ മോഷൻ ആർദ്രത അല്ലെങ്കിൽ സെർവിക്കൽ ആവേശം. പരമ്പരാഗതമായി, പെൽവിക് ഇൻഫ്ലമേറ്ററി ഡിസീസ് (പിഐഡി) അല്ലെങ്കിൽ എക്ടോപിക് ഗർഭാവസ്ഥയുടെ പശ്ചാത്തലത്തിൽ ഇത് കാണപ്പെടുന്നു, കൂടാതെ അപ്പെൻഡിസൈറ്റിസിൽ (അപ്പെൻഡിക്സിനുണ്ടാകുന്ന രോഗാണുസംക്രമണ വീക്കം) നിന്ന് പിഐഡിയെ വേർതിരിച്ചറിയാൻ ഇത് ഉപയോഗപ്രദമാണ്. ബൈമാനുവൽ പെൽവിക് പരീക്ഷയിൽ (ഗൈനക്കോളജിക്കൽ ഫിസിക്കൽ പരിശോധനയുടെ ഒരു ഭാഗം, പെൽവിസിന്റെ ശരീരഘടന അനുഭവിക്കാൻ രണ്ട് വിരലുകൾ ഉപയോഗിക്കുന്ന ഒരു ഭാഗം) വേദന കാരണം ഇത് ചാൻഡിലിയർ ചിഹ്നം എന്നും അറിയപ്പെടുന്നു. മേൽത്തട്ട് ഘടിപ്പിച്ച ചാൻഡലിയർ പിടിച്ച് ചലിപ്പിക്കുക. PID-ൽ കണ്ടു.
അവലംബം
വർഗ്ഗം:സ്ത്രീകളുടെ ആരോഗ്യം
ലണ്ടൻ പാലം
തേംസ് നദിക്ക് കുറുകേ സൗത്താർക്ക് പ്രവിശ്യയും സിറ്റി ഓഫ് ലണ്ടൻ പ്രവിശ്യയും തമ്മിൽ ബന്ധിപ്പിക്കുന്ന പാലമാണ് ലണ്ടൻ പാലം. ഈ രണ്ട് സ്ഥലങ്ങൾ തമ്മിൽ ബന്ധിപ്പിക്കുന്ന എല്ലാ പാലങ്ങൾക്കും ലണ്ടൻ പാലം എന്ന് നാമകരണം ചെയ്തിട്ടുണ്ടെങ്കിലും, ഇപ്പോൾ നിലവിലുള്ള ഗതാഗതയോഗ്യമായ ഒരേയൊരു ലണ്ടൻ പാലം 1974 നിർമ്മിച്ചതാണ്. 600 കൊല്ലം പഴക്കമുള്ള കല്ലുകൊണ്ട് നിർമ്മിച്ച 19 നൂറ്റാണ്ടിലെ പാലത്തിനു പകരമായാണ് ഇപ്പോഴുള്ള ലണ്ടൻ പാലം നിലകൊള്ളുന്നത്. സ്റ്റീലും കോൺക്രീറ്റും കൊണ്ടാണ് ഇപ്പോഴത്തെ ലണ്ടൻ പാലം പണികഴിപ്പിച്ചിട്ടുള്ളത്.
ലണ്ടൻ പൂളിന്റെ പടിഞ്ഞാറേ അറ്റത്താണ് ലണ്ടൻ പാലം നിലകൊള്ളുന്നത്. 1979-ൽ പുട്നി പാലം പണികഴിപ്പിക്കുന്നതിനു മുൻപേ കിങ്സ്റ്റൺ-അപ്പോൺ-തേംസിനു ശേഷമുള്ള ഒരേയൊരു റോഡ് പാലം ലണ്ടൻ ബ്രിഡ്ജായിരുന്നു. "ലണ്ടൻ ബ്രിഡ്ജ് നിലം പൊത്തുന്നു (ലണ്ടൻ ബ്രിഡ്ജ് ഈസ് ഫാളിങ് ഡൗൺ) എന്ന നഴ്സറി ഗാനം വളരെ പ്രസിദ്ധിയർജ്ജിച്ചതാണ്. ഇന്നത്തെ ലണ്ടൻ പാലം ബ്രിഡ്ജ് ഹൗസ് എസ്റ്റേറ്റിന്റെ മേൽനോട്ടത്തിലാണ്. ഇത് ലണ്ടൻ കോർപ്പറേഷന്റെ കീഴിലുള്ള സംഘടനയാണ്. പാലത്തിനു മീതെയുള്ള എ-3 റോഡ് ഗ്രേറ്റർ ലണ്ടൻ അഥോറിറ്റിയുടെ കീഴിലാണ്.
ആധുനിക ലണ്ടൻ പാലം രൂപകല്പന ചെയ്തത് ലോർഡ് ഹോൾഫോർഡ് എന്ന വാസ്തുശില്പിയും, മോട്ട്, ഹേ, ആന്റർസൺ എന്നീ എഞ്ചിനിയർമാരുമാണ്. 1967 മുതൽ 1972 വരെ ജോൺ മൗലെം ആന്റ് കോ എന്ന കോണ്ട്രാക്ടർമാരാണ് നിർമ്മാണത്തിനു മേൽനോട്ടം വഹിച്ചത്. 17 മാർച്ച് 1973-നാണ് പാലം എലിസബത്ത് രാജ്ഞി പൊതുജനത്തിനായി തുറന്നു കൊടുത്തത്. പാലത്തിന്റെ നിർമ്മാണത്തിനു ചെലവായത് 4 മില്ല്യൻ പൗണ്ടാണ്. 1984-ൽ ബ്രിട്ടീഷ് പോർക്കപ്പലായ എച്ച്.എം.എസ് ജുപ്പിറ്റർ ലണ്ടൻ പാലത്തിലിടിച്ചു.ഇതെത്തുടർന്ന് പാലത്തിനു ക്ഷതം സംഭവിച്ചു. 2004 മുതൽ ലണ്ടൻ പാലം ചുവന്ന വൈദ്യുത ദീപങ്ങൾ കൊണ്ട് അലങ്കരിച്ചു വരുന്നു. 2009-ൽ പഴയ ലണ്ടൻ പാലത്തിന്റെ 800-മത് വാർഷികത്തിന് ലോർഡ് മേയറും പരിവാരങ്ങളും ഒരു കൂട്ടം ചെമ്മരിയാടുകളെ പാലത്തിലൂടെ മേയ്ക്കുകയുണ്ടായി.
അവലംബം
വർഗ്ഗം:ഇംഗ്ലണ്ടിലെ പാലങ്ങൾ
മാൾട്ടീസ് ഭാഷ
മാൾട്ടീസ് ഭാഷMaltese (Maltese: Malti) മാൾട്ട എന്ന ആഫ്രിക്കൻ രാജ്യത്തിന്റെ ഔദ്യോഗിക ഭാഷയാണ്. അവിടെ ഇംഗ്ലിഷിനൊപ്പം മാൾട്ടീസും ഔദ്യോഗികാവശ്യങ്ങൾക്ക് ഉപയോഗിക്കുന്നു. യൂറോപ്യൻ യൂണിയൻ ഈ ഭാഷയെ അവരുടെ ഔദ്യോഗികഭാഷയായി അംഗീകരിച്ചിട്ടുണ്ട്. ഒരു സെമറ്റിക്ക് ഭാഷ ഇത്തരത്തിൽ അംഗീകാരം നേടുന്നത് ആദ്യമാണ്. മാൾട്ടീസ് അറബിക്കിന്റെ ഒരു വകഭേദമായ സിക്കുലോ-അറബിക്കിൽ നിന്നും ഉത്ഭവിച്ചതാണ്. ഒമ്പതാം നൂറ്റാണ്ടിന്റെ അവസാനപാദത്തിനും പന്ത്രണ്ടാം നൂറ്റാണ്ടിന്റെ അന്ത്യപാദത്തിലുമായി സിസിലിയിൽ വികസിപ്പിച്ചതും ഇവിടേയ്ക്കു പറിച്ചുനട്ടതുമായ ഭാഷയാണ്. കഴിഞ്ഞ 800 വർഷമായി നിലനിൽക്കുന്ന ഈ ഭാഷ അറബിക്കിൽനിന്നും വളരെ അകന്ന് ലറ്റിനൈസേഷനു നിരന്തരം വിധേയമായിക്കൊണ്ടിരുന്നു. ഈ ഭാഷയിലെ പകുതിയോളം പദസഞ്ചയം ഇറ്റാലിയനും സിസിലിയനുമാണ്. വിവിധ കണക്കെറ്റുപ്പുകൾ പ്രകാരം, ഇംഗ്ലിഷ് വാക്കുകൾ 6% മുതൽ 20% വരെയാണ്. The original Semitic base (Siculo-Arabic) comprises around one-third of the Maltese vocabulary, and typically includes words that denote basic ideas and the function words. യഥാർത്ഥ സെമെറ്റിക്ക് (സിക്കുലോ-അറാബിക്ക്) അടിസ്ഥാനത്തിലുള്ള വാക്കുകൾ മൂന്നിലൊന്നു ഭാഗം വരും. അടിസ്ഥാനപരമായ വാക്കുകൾ ആണിങ്ങനെയുള്ളവ. ലാറ്റിൻ അക്ഷരമാലയുപയൊഗിച്ചാണ് മാൾട്ടീസ് എഴുതാറുള്ളത്. മദ്ധ്യകാലഘട്ടം വരെ നീളുന്ന ചരിത്രമുണ്ട് ഈ എഴുത്തിന്.
അവലംബം
വർഗ്ഗം:മാൾട്ട വർഗ്ഗം:യൂറോപ്പിലെ ഭാഷകൾ
ഹർഷചരിതം
ഏഴാം നൂറ്റാണ്ടിൽ ജീവിച്ചിരുന്ന സംസ്കൃത സാഹിത്യകാരനായ ബാണഭട്ടൻ എഴുതിയ ജീവചരിത്ര പുസ്തകമാണ് ഹർഷചരിതം.
വർഗ്ഗം:ഇന്ത്യൻ ജീവചരിത്രഗ്രന്ഥങ്ങൾ വർഗ്ഗം:7-ആം നൂറ്റാണ്ടിലെ പുസ്തകങ്ങൾ വർഗ്ഗം:സംസ്കൃതസാഹിത്യം
ദി പിഗ് കിംഗ്
ജിയോവാനി ഫ്രാൻസെസ്കോ സ്ട്രാപരോള തന്റെ ദി ഫെയ്‌സിഷ്യസ് നൈറ്റ്‌സ് ഓഫ് സ്ട്രാപറോളയിൽ എഴുതിയ സാഹിത്യപരമായ ഒരു ഇറ്റാലിയൻ യക്ഷിക്കഥയാണ് "ദി പിഗ് കിംഗ്" അല്ലെങ്കിൽ "കിംഗ് പിഗ്" (Il re porco). മാഡം ഡി ഓൾനോയ്, പ്രിൻസ് മാർക്കാസിൻ എന്ന പേരിൽ ഒരു ഫ്രഞ്ച്, സാഹിത്യ, രൂപാന്തരം എഴുതി.
കഥയുടെ തരം
ഇൽ റെ പോർകോ ("കിംഗ് പിഗ്") എന്ന കഥ സ്ട്രാപറോള നൈറ്റിന്റെ രണ്ടാം രാത്രിയിലെ ആദ്യ കഥയാണ്.
നാടോടി-യക്ഷിക്കഥകളെ ഇനം തിരിക്കുന്ന ആർനെ-തോംസൺ സൂചികയനുസരിച്ച് ഈ കഥ "ഹാൻസ് മൈ ഹെഡ്ജ്ഹോഗ്" ടൈപ്പ് 441 ആയി തരംതിരിച്ചിരിക്കുന്നു. ഇതിന്റെ തരം കഥയാണ് ഗ്രിംസിന്റെ യക്ഷിക്കഥ KHM 108, "ഹാൻസ് മൈ ഹെഡ്ജ്ഹോഗ്". റൊമാനിയൻ കൃതിയായ ദി എൻചാൻറ്റഡ് പിഗിന്റെ ഒരു പ്രാരംഭ എപ്പിസോഡും ഗ്രൂപ്പിൽ ഉൾപ്പെടുന്നു.
സംഗ്രഹം
ഒരു രാജാവിനും രാജ്ഞിക്കും ഏഴു വർഷം കഴിഞ്ഞിട്ടും കുട്ടികളുണ്ടായില്ല. ഒരു ദിവസം, രാജ്ഞി പൂന്തോട്ടത്തിൽ ഉറങ്ങുമ്പോൾ മൂന്ന് യക്ഷികൾ അവളെ കണ്ടു. ഒരാൾ അവൾക്ക് ഒരു മകനെ നൽകി, ആർക്കും അവളെ ഉപദ്രവിക്കാൻ കഴിയില്ല. രണ്ടാമത്തേത്, ആർക്കും അവളെ വ്രണപ്പെടുത്താൻ കഴിയില്ല, മകന് എല്ലാ ഗുണങ്ങളും ഉണ്ടായിരിക്കണം. മൂന്നാമത്തേത്, അവൾ ജ്ഞാനിയാകും, എന്നാൽ മൂന്ന് വിവാഹം കഴിക്കുന്നത് വരെ മകൻ പന്നി ആയിരിക്കണം. താമസിയാതെ, രാജ്ഞിക്ക് പന്നിയുടെ രൂപത്തിൽ ഒരു മകൻ ജനിച്ചു. രാജാവ് ആദ്യം പന്നിയെ കടലിൽ എറിയാൻ വിചാരിച്ചെങ്കിലും ഒടുവിൽ തീരുമാനം മാറ്റി അവനെ ഒരു കുട്ടിയായിതന്നെ വളർത്തി. അവൻ സംസാരിക്കാൻ പഠിച്ചു. എങ്കിലും കഴിയുമ്പോഴെല്ലാം ചെളിയിൽ മുങ്ങി. ഒരു ദിവസം, താൻ വിവാഹം കഴിക്കാൻ ആഗ്രഹിക്കുന്നുവെന്ന് അവൻ അമ്മയോട് പറഞ്ഞു. രാജ്ഞി ഒരു പാവപ്പെട്ട സ്ത്രീയുടെ മൂത്ത മകളെ തനിക്ക് നൽകാൻ വശീകരിക്കുന്നത് വരെ തുടർന്നു. പെൺകുട്ടിയെ അമ്മ വശീകരിച്ചെങ്കിലും വിവാഹ രാത്രിയിൽ വരനെ കൊല്ലാൻ പെൺകുട്ടി തീരുമാനിച്ചു. രാത്രിയിൽ, അവൻ അവളെ കുളമ്പുകൊണ്ട് കുത്തി, അവൾ മരിച്ചു. തുടർന്ന് അവൻ അവളുടെ സഹോദരിയെ വിവാഹം കഴിക്കാൻ ആവശ്യപ്പെട്ടു. അവളെ വശീകരിച്ചു, പക്ഷേ അവളുടെ സഹോദരിയെപ്പോലെ അവളും മരിച്ചു. ഒടുവിൽ അവൻ മൂന്നാമനെ വിവാഹം കഴിച്ചു. മൂന്നാമത്തെ സഹോദരി അവനോട് മാന്യമായി പെരുമാറുകയും അവന്റെ ലാളനകൾ തിരികെ നൽകുകയും ചെയ്തു. അവരുടെ വിവാഹം കഴിഞ്ഞയുടനെ, രാജകുമാരൻ അവളോട് ഒരു രഹസ്യം വെളിപ്പെടുത്തി: അവൻ തന്റെ പന്നിത്തോൽ അഴിച്ചുമാറ്റി അവളുടെ കിടക്കയിൽ സുന്ദരനായ ഒരു ചെറുപ്പക്കാരനായി. എല്ലാ ദിവസവും രാവിലെ, അവൻ തൊലി വീണ്ടും ഇട്ടു. പക്ഷേ ഒരു പുരുഷനെ ഭർത്താവായി കിട്ടിയതിൽ അവൾ സന്തോഷിച്ചു. താമസിയാതെ അവൾ ഒരു കുഞ്ഞിന് ജന്മം നൽകി, മനുഷ്യരൂപത്തിലുള്ള ഒരു മകൻ. എന്നാൽ ഒടുവിൽ, രാജകുമാരി രാജാവിനോടും രാജ്ഞിയോടും രഹസ്യം വെളിപ്പെടുത്തുകയും രാത്രിയിൽ കിടപ്പുമുറിയിലേക്ക് വരാൻ അവരോട് പറയുകയും ചെയ്തു. അവർ ചെയ്തു, മകനെ കണ്ടു. രാജാവിന്റെ പന്നിത്തോൽ ഒരു വശത്തേക്ക് കിടത്തി, കീറിമുറിച്ചു, തുടർന്ന് സ്ഥാനത്യാഗം ചെയ്ത് മകനെ കിരീടമണിയിച്ചു. കിംഗ് പിഗ് എന്നറിയപ്പെട്ടിരുന്ന അദ്ദേഹം തന്റെ രാജ്ഞിയോടൊപ്പം വളരെക്കാലം സന്തോഷത്തോടെ ജീവിച്ചു.
പ്രിൻസ് മാർക്കസിൻ
മാഡം ഡി ഓൾനോയ് കഥയെ വളരെയധികം വിപുലീകരിച്ചു. അവളുടെ കഥ ചിലപ്പോൾ കാട്ടുപന്നി അല്ലെങ്കിൽ രാജകുമാരൻ കാട്ടുപന്നി എന്ന് വിവർത്തനം ചെയ്യപ്പെടുന്നു.
ഒരു കുട്ടി വേണമെന്ന് തീവ്രമായി ആഗ്രഹിക്കുന്ന ഒരു രാജ്ഞി സ്വപ്നം കാണുന്നു, മൂന്ന് യക്ഷികൾ തനിക്ക് ഒരു കുട്ടിയെ നൽകുന്നതിനെക്കുറിച്ച് സംസാരിക്കുന്നു: ഒരാൾ അവൾക്ക് സുന്ദരനും സൗഹാർദ്ദപരവും പ്രിയപ്പെട്ടതുമായ ഒരു മകനെ നൽകുന്നു; രണ്ടാമത്തേത് മകൻ എല്ലാ കാര്യങ്ങളിലും വിജയിക്കുന്നത് കാണാൻ അവൾക്ക് നൽകുന്നു; മൂന്നാമൻ അവളുടെ ശ്വാസത്തിനടിയിൽ എന്തൊക്കെയോ പിറുപിറുത്തു. മൂന്നാമത്തെ ഫെയറിക്ക് അസുഖമാണെന്ന് രാജാവ് ഉത്കണ്ഠാകുലനാണ്, എന്നാൽ ഒരു കുഞ്ഞിനോടുള്ള അവളുടെ ആഗ്രഹം അവളെ സ്വപ്നം കണ്ടതായി രാജ്ഞിക്ക് ബോധ്യമായി.
താമസിയാതെ അവൾ പ്രസവിക്കുന്നു. കുട്ടി മകനല്ല, കാട്ടുപന്നിയാണ്. കുട്ടിക്ക് പന്നിയായി ജനിച്ചതിന്റെ ദുർഭാഗ്യം ഉണ്ടെന്ന് കരുതുന്ന ഭാര്യ അവനെ മുക്കി കൊല്ലരുതെന്ന് പിതാവിനെ പ്രേരിപ്പിക്കുന്നു. അവർ അവനെ ഒരു രാജകുമാരനായി വളർത്താൻ ശ്രമിക്കുന്നു. അവൾ സ്വപ്നം കണ്ട അതേ സ്ഥലത്ത്, ഒരു ദിവസം രാജകുമാരൻ തനിക്ക് സുന്ദരനായി കാണപ്പെടുമെന്ന് രാജ്ഞിയോട് പറയുന്നു. മാർക്കസിൻ തന്റെ പിൻകാലുകളിൽ സംസാരിക്കാനും നടക്കാനും പഠിക്കുന്നു, കൂടാതെ രാജകുമാരനെ എങ്ങനെ പ്രവർത്തിക്കണമെന്ന് പല തരത്തിൽ പഠിക്കുന്നു.
പുറംകണ്ണികൾ
വർഗ്ഗം:ഇറ്റാലിയൻ ഫോക്ലോർ
ലാസ്സെൻ അഗ്നിപർവ്വത ദേശീയോദ്യാനം
അമേരിക്കൻ ഐക്യനാടുകളിലെ കാലിഫോർണിയയിൽ സ്ഥിതിചെയ്യുന്ന ഒരു ദേശീയോദ്യാനമാണ് ലാസ്സെൻ അഗ്നിപർവ്വത ദേശീയോദ്യാനം (ഇംഗ്ലീഷ്: Lassen Volcanic National Park). ലാസ്സെൻ അഗ്നിപർവ്വതമാണ് ഈ ദേശീയോദ്യാനത്തിന്റെ മുഖ്യ സവിശേഷത. ലോകത്തിലെ ഏറ്റവും വലിയ പ്ലഗ് ഡോം അഗ്നിപർവ്വതമാണ് ലാസ്സെൻ. കാസ്കേഡ് മലനിരകളിൽ ഏറ്റവും തെക്കായി സ്ഥിതിചെയ്യുന്ന അഗ്നിപർവ്വതവും ഇതുതന്നെയാണ്. രണ്ട് ദേശീയ സ്മാരകങ്ങൾ ലാസ്സെൻ അഗ്നിപർവ്വത ദേശീയോദ്യാനത്തിനുള്ളിൽ സ്ഥിതിചെയ്യുന്നു: സിന്റെർ കോൺ ദേശീയസ്മാരകവും(Cinder Cone National Monument), ലാസ്സെൻ പർവ്വത ദേശീയസ്മാരകവും (Lassen Peak National Monument).
കരിമ്പുള്ളി ചെമ്പല്ലി
അറേബ്യൻ ഗൾഫ് തീരങ്ങളിൽ ഏറ്റവും സാധാരണമായി കാണപ്പെടുന്ന ചെമ്പല്ലി മത്സ്യഇനമാണ് കരിമ്പുള്ളി ചെമ്പല്ലി. ഡോറി സ്‌നാപ്പർ, ബ്ലാക്ക്സ്‌പോട്ട് സ്‌നാപ്പർ എന്നും അറിയപ്പെടുന്നു. അറബി ഭാഷയിൽ നൈസർ, നൈസ്ര (Neisra) എന്നും വിളിക്കപ്പെടുന്നു. ശാസ്ത്രനാമം ലുത്‌ജാനസ് ഫുൾവിഫ്‌ലാമ (Lutjanus fulviflamma). സമുദ്രജലത്തിലും ശുദ്ധജലത്തിലും കാണപ്പെടുന്നു. പൊതുവെ കാണപ്പെടുന്ന ചെമ്പല്ലി മത്സ്യങ്ങളുടെ വിപണി മൂല്യം കരിമ്പുള്ളി ചെമ്പല്ലിയ്ക്ക് ഇല്ല. സർവ്വസാധാരണമായി ഗൾഫ് വിപണിയിൽ ലഭ്യമാണ്.
വിതരണം
ഇന്ത്യൻ മഹാസമുദ്രം പസഫിക് മഹാസമുദ്രം, അറേബ്യൻ ഗൾഫ്, ചെങ്കടൽ, ആഫ്രിക്കയുടെ കിഴക്കൻ തീരം, കിഴക്കൻ സമോവ, ജപ്പാൻ, തെക്കൻ  ഓസ്‌ട്രേലിയ എന്നിവിടങ്ങളിൽ ഈ ഇനം വ്യാപകമായി കാണുന്നു. അഴിമുഖങ്ങൾ, പവിഴപ്പുറ്റുകൾ ആഴമില്ലാത്ത തീരദേശങ്ങൾ, കണ്ടൽക്കാടുകൾ എന്നിവിടങ്ങളിൽ ഈ മത്സ്യങ്ങളെ ധാരാളമായി കണ്ടുവരുന്നു.
വിവരണം
പരമാവധി നീളം 35 സെന്റിമീറ്ററാണ് (13.8 ഇഞ്ച്). മഞ്ഞ നിറത്തിലുള്ള ചിറകുകളുള്ള ഇതിന് കിളിമീനുമായും കോരയുമായും കാഴ്ചാ സാദൃശ്യമുണ്ട്. ശരീരത്തിലുടനീളം നെടുകെയുള്ള നേർത്ത മഞ്ഞ വരകൾ കാണാം. വലിയ വായും വെള്ളി രാശി കലർന്ന ശരീരവുമാണ്. ശരീരത്തിന്റെ മദ്ധ്യഭാഗത്തുനിന്ന് പിറകിലേക്ക് അൽപ്പം മുകളിലായി ഒരു കറുത്ത പുള്ളി കാണാം.
തീറ്റ
മത്സ്യക്കുഞ്ഞുങ്ങൾ, ചെമ്മീൻ, മറ്റ് ക്രസ്റ്റേഷ്യനുകൾ എന്നിവയിലാണ് ഇവ പ്രധാനമായും ഭക്ഷണം കണ്ടെത്തുന്നത്. പവിഴാവശിഷ്ടങ്ങളിലും കണ്ടൽവനങ്ങളിലും അഴിമുഖങ്ങളിലും ഇവ ഇരതേടുന്നു.
അവലംബം
വർഗ്ഗം:ഇന്ത്യയിലെ മത്സ്യങ്ങൾ വർഗ്ഗം:കടൽ മത്സ്യങ്ങൾ
ഹാനിന്റെ പുസ്തകം
കോടതിയിലെ ഒരു ഓഫീസറായിരുന്ന ബാൻ ഗു, അയാളുടെ സഹോദരി ബാൻ ഷാവോയുടെ സഹായത്തോടെ, അവരുടെ പിതാവ് ബാൻ ബിയാവോ തുടങ്ങിവച്ച ജോലി എ.ഡി. 111ൽ പൂർത്തിയാക്കുകയായിരുന്നു. പ്രശസ്ത ലോകചരിത്ര ഗ്രന്ഥമായ വലിയ ചരിത്രകാരന്റെ രേഖകളെ മാതൃകയായി സ്വീകരിച്ചാണ് അവർ പുസ്തകം രചിച്ചത്. എന്നിരുന്നാലും ഒരൊറ്റ രാജവംശത്തെ പറ്റിയുള്ള ആദ്യ ജീവചരിത്ര ഗ്രന്ഥമാണ്  ഹാനിന്റെ പുസ്തകം. ആ കാലഘട്ടത്തിലെ വിവിധ വിഷയങ്ങളെ പറ്റി അറിവുതരുന്ന ഒരു പക്ഷേ ഏക പുസ്തകമാണിത്. ജപ്പാനെ സംബന്ധിച്ച ഏറ്റവും പുരാതന വിവരങ്ങളും ഇന്ത്യയെ പറ്റിയുള്ള പരാമർശങ്ങളും ഇതിലടങ്ങിയിട്ടുണ്ട്.
വർഷാനുഗത ചരിത്രങ്ങൾ
ചക്രവർത്തിമാരുടെ ജീവചരിത്രങ്ങൾ കൃത്യമായ വാർഷിക ക്രമത്തിൽ, ഏറ്റവും പ്രധാനപ്പെട്ട സന്ദർഭങ്ങളുടെ കാലികമായ വിവരണങ്ങൾ ഉൾപ്പെടുത്തി 12 വാല്യങ്ങളായി എഴുതിയിരിക്കുന്നു.
പുറം കണ്ണികൾ
വർഗ്ഗം:ചൈനയുടെ ചരിത്രം വർഗ്ഗം:ചരിത്രഗ്രന്ഥങ്ങൾ വർഗ്ഗം:ഹാൻ സാമ്രാജ്യം വർഗ്ഗം:ചൈനീസ് സാഹിത്യം
ചിക്കൻ നഗ്ഗറ്റ്
എല്ലുകൾ നീക്കം ചെയ്ത കോഴിയിറച്ചിയോ ഇറച്ചി സ്ലറിയോ പ്രത്യേക രൂപത്തിൽ മുറിച്ച്, മാവു പുരട്ടി വറുത്തോ, വേവിച്ചോ ഉണ്ടാക്കുന്ന വിഭവമാണ് ചിക്കൻ നഗ്ഗറ്റ്. ഫാസ്റ്റ് ഫുഡ് കേന്ദ്രങ്ങളിൽ സുലഭമായി ലഭിക്കുന്ന വിഭവമാണിത്. 1950-ൽ റോബർട്ട് സി. ബേക്കർ എന്ന കോർണെൽ യൂണിവേഴ്സിറ്റിയിലെ ഭക്ഷണശാസ്ത്ര പ്രൊഫസറാണ് ചിക്കൻ നഗ്ഗറ്റിന്റെ ഉപജ്ഞാതാവ്. ബേക്കറുടെ കണ്ടുപിടിത്തത്തിന്റെ ഫലമായി ചിക്കൻ നഗ്ഗറ്റ് ഏതു രൂപത്തിലും ഉണ്ടാക്കാനാവുമെന്നായി.
1980-ൽ മെക്-ഡൊണൾഡ്സ് ചിക്കൻ നഗ്ഗറ്റ് മെക്-ഡൊണൾഡ്സിന്റെ മെനുവിൽ സ്ഥാനം പിടിച്ചു. ചില ഫാസ്റ്റ് ഫുഡ് റെസ്റ്ററണ്ടുകളിൽ കോഴിയിറച്ചിക്ക് പകരം പച്ചക്കറികൾ കൊണ്ടുള്ള നഗ്ഗറ്റുകളും ലഭ്യമാണ്. മക്-ഡൊണൾഡ്സ് ബീൻസുകൊണ്ട് നിർമ്മിച്ച വെജിറ്റേറിയൻ ഗാർഡൻ നഗ്ഗറ്റും സ്വീഡിഷ് ഫാസ്റ്റ് ഫുഡ് റെസ്റ്ററന്റായ മാക്സ് ഹാംബർഗറെ വിൽക്കുന്ന ഫളാഫെൽ നഗ്ഗറ്റുകളും പ്രശസ്തമാണ്.
ലോകത്തിലെ ഏറ്റവും വലിയ നഗ്ഗറ്റ് നിർമ്മിച്ചത് എമ്പയർ കോഷറാണ്. ഇതിന് 3.25 ഫീറ്റ് നീളവും 2 ഫീറ്റ് വീതിയും, 23.2 കിലോ ഭാരവുമുണ്ടായിരുന്നു. 2013-ൽ ന്യൂ ജെഴ്സിയിലെ കോഷർഫെസ്റ്റിലാണ് ഈ നഗ്ഗറ്റ് അവതരിപ്പിച്ചത്.
അവലംബം
വർഗ്ഗം:പാചകം
ഭൈനി ഗഹി
പഞ്ചാബ് സംസ്ഥാനത്തെ ലുധിയാന ജില്ലയിലെ ഒരു വില്ലേജാണ് ഭൈനി ഗഹി. ഭൈനി ഗഹി വില്ലേജിന്റെ പരമാധികാരി സർപഞ്ചാണ്. ജനങ്ങൾ തെരഞ്ഞെടുക്കുന്ന പ്രതിനിധിയാണ് സർപഞ്ച്.
ജനസംഖ്യ
2011 ലെ ഇന്ത്യൻ കാനേഷുമാരി വിവരമനുസരിച്ച് ഭൈനി ഗഹി ൽ 115 വീടുകൾ ഉണ്ട്. ആകെ ജനസംഖ്യ 540 ആണ്. ഇതിൽ 283 പുരുഷന്മാരും 257 സ്ത്രീകളും ഉൾപ്പെടുന്നു. ഭൈനി ഗഹി ലെ സാക്ഷരതാ നിരക്ക് 76.3 ശതമാനമാണ്. ഇത് സംസ്ഥാന ശരാശരിയായ 75.84 ലും താഴെയാണ്. ഭൈനി ഗഹി ലെ 6 വയസ്സിനു താഴെയുള്ള കുട്ടികളുടെ എണ്ണം 36 ആണ്. ഇത് ഭൈനി ഗഹി ലെ ആകെ ജനസംഖ്യയുടെ 6.67 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 291 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു. ഇതിൽ 176 പുരുഷന്മാരും 115 സ്ത്രീകളും ഉണ്ട്. 2011 ലെ കാനേഷുമാരി പ്രകാരം 98.97 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 12.71 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ജാതി
ഭൈനി ഗഹി ലെ 215 പേരും പട്ടിക ജാതി വിഭാഗത്തിൽ പെടുന്നു.
മൈക്രോഗ്രീൻ
വിത്തുമുളച്ച് 10-15 ദിവസത്തോളം മാത്രം പ്രായമുള്ള തൈകളാണ് 'മൈക്രോഗ്രീൻ. നീളംകുറഞ്ഞ തണ്ടും ബീജപത്രങ്ങളും കുഞ്ഞിലകളുമാണ് മൈക്രോഗ്രീനിലുണ്ടാവുക. പയർ അടക്കമുള്ളവ രണ്ടിൽ അധികം ഇലകൾ വളർത്തിയും ഉപയോഗിക്കാവുന്നതാണ്.മുളച്ച് 15 ദിവസത്തിനുള്ളിൽ വിളവെടുക്കണം. ചീരയക്കം നമ്മൾ സാധാരണ ഉപയോഗിക്കുന്ന ഏത് ഇലക്കറിയേക്കാൾ പോഷകഗുണം മൈക്രോഗ്രീനുകൾക്കുണ്ട്. ,,.
ഉപയോഗം
പോഷകസമ്പന്നമായ ആഹാരമാണ് മൈക്രോഗ്രീൻ. സാലഡ് തയ്യാറാക്കാൻ ഉപയോഗിക്കാം.
കൃഷിരീതി
വാണിജ്യപരമായി ഉയർന്ന നിലവാരമുള്ള മൈക്രോഗ്രീനുകൾ വളർത്തുകയും വിപണനം നടത്തുകയും ചെയ്യുക വളരെയധികം ബുദ്ധിമുട്ടാണ്. കൃത്രിമ വിളക്കുകൾ വളരുന്ന മൈക്രോഗ്രീനുകൾക്ക് ആവശ്യമില്ല. കാരണം, പരോക്ഷമായ പ്രകൃതിദത്ത വെളിച്ചത്തിലും പ്രകാശം വളർത്തുക അല്ലെങ്കിൽ പൂർണ്ണ അന്ധകാരത്തിലും ഉൾപ്പെടെ വിവിധ പ്രകാശ സാഹചര്യങ്ങളിൽ മൈക്രോ ഗ്രീനുകൾക്ക് വളരാൻ കഴിയും. വ്യത്യസ്ത ലൈറ്റിംഗ് അവസ്ഥകൾ വളരുന്ന മൈക്രോ ഗ്രീനുകളുടെ സുഗന്ധങ്ങൾ മാറ്റും. ഉദാഹരണത്തിന്, ധാന്യം മൈക്രോഗ്രീനുകൾ ഇരുട്ടിൽ വളരുമ്പോൾ മധുരമുള്ളവയാണ്, പക്ഷേ മുളപ്പിച്ച ചെടികളിൽ നടക്കുന്ന ഫോട്ടോസിന്തസിസ് പ്രക്രിയകൾ കാരണം പ്രകാശത്തിന് വിധേയമാകുമ്പോൾ കയ്പേറിയതായിത്തീരും.
നൈറ്റ്ഷെയ്ഡ് കുടുംബ സസ്യങ്ങളായ ഉരുളക്കിഴങ്ങ്, തക്കാളി, വഴുതന, കുരുമുളക് എന്നിവ നൈറ്റ്ഷെയ്ഡ് പ്ലാന്റ് ആയതിനാൽ മൈക്രോ ഗ്രീൻസായി വളർത്തി കഴിക്കാൻ പാടില്ല. മുളകൾ വിഷമാണ്. നൈറ്റ്ഷെയ്ഡ് പ്ലാന്റ് മുളകളിൽ സോളനൈൻ, ട്രോപെയ്ൻ പോലുള്ള വിഷ ആൽക്കലോയ്ഡ് അടങ്ങിയിട്ടുണ്ട്, ഇത് ദഹന, നാഡീവ്യവസ്ഥകളിൽ പ്രതികൂല ലക്ഷണങ്ങളുണ്ടാക്കും.
എങ്ങനെ ഉപയോഗിക്കാം
സാധാരണയായി 10 മുതൽ 15 ദിവസം വരെയാണ് മൈക്രോഗ്രീനിന്റെ വളർച്ചാ കാലഘട്ടം. രണ്ടിലപ്രായത്തിൽ വിളവെടുക്കുന്നതാണ് നല്ലത്. രണ്ടിലയിൽ കുടുതൽ വളർന്നാൽ വേര് ഒഴിവാക്കി വേണം വിളവെടുക്കാൻ. വേരിന് കൈയ്പ്പ് ഉണ്ടാകാൻ സാധ്യതയുണ്ട്. മണ്ണിലോ, ചകിരിച്ചോറിലോ ആണ് വളർത്തിയെടുക്കുന്നതെങ്കിലും വേര് ഒഴിവാക്കുന്നതാണ് നല്ലത്. നമ്മൾ സാധാരണയായി ഇലക്കറികൾ ഉപയോഗിച്ച് ഉണ്ടാക്കുന്ന വിഭവങ്ങൾ മൈക്രോഗ്രീനായി ഉപയോഗിക്കാം. ഇതിന് പുറമേ സാലഡിൽ വേവിക്കാതെയും ഉപയോഗിക്കാവുന്നതാണ്.
അവലംബം
വർഗ്ഗം:കൃഷി വർഗ്ഗം:കൃഷിരീതികൾ
ഗോങ് യൂ
ഗോങ് ജി-ചിയോൾ (കൊറിയൻ: 공지철; ജനനം ജൂലൈ 10, 1979), അദ്ദേഹത്തിന്റെ സ്റ്റേജ് നാമമായ ഗോങ് യൂ (കൊറിയൻ: 공유) എന്ന പേരിൽ അറിയപ്പെടുന്ന ഒരു ദക്ഷിണ കൊറിയൻ നടനാണ്. ടെലിവിഷൻ നാടകങ്ങളായ കോഫി പ്രിൻസ് (2007), ഗാർഡിയൻ: ദി ലോൺലി ആൻഡ് ഗ്രേറ്റ് ഗോഡ് (2016-2017), ദ സൈലന്റ് സീ (2021), സ്ക്വിഡ് ഗെയിം (2021), സൈലൻസ്ഡ് (2011) എന്നീ സിനിമകളിലെ വേഷങ്ങളിലൂടെയാണ് അദ്ദേഹം കൂടുതൽ അറിയപ്പെടുന്നത്. ട്രെയിൻ ടു ബുസാൻ (2016), ദ ഏജ് ഓഫ് ഷാഡോസ് (2016) എന്നിവയിലും അഭിനയിച്ചു.
മുൻകാലജീവിതം
ഗോങ് യൂ, ബുസാനിൽ ഗോങ് ജി-ചിയോളായി ജനിച്ചു. ഗോങ്ങിന്റെ പിതാവ് ബേസ്ബോൾ അക്കാദമിയായ ബുസാൻ സാംഗോയിൽ ചേർന്നു, 1983 മുതൽ 1985 വരെ ലോട്ടെ ജയന്റ്സിന്റെ മാനേജരായിരുന്നു. ഗോംഗ് ഡോംഗിൻ ഹൈസ്കൂളിൽ ചേർന്നു, കൂടാതെ ക്യുങ് ഹീ യൂണിവേഴ്സിറ്റിയിലെ തിയേറ്റർ ആൻഡ് ഫിലിം ഡിപ്പാർട്ട്മെന്റിൽ ബിരുദ പഠനം നടത്തി.
പിക്കാർഡ് ഭാഷ
പിക്കാർഡ് ഭാഷ അല്ലെങ്കിൽ പിക്കാർഡ് ഭാഷകൾ ഫ്രഞ്ചുമായി ബന്ധപ്പെട്ട ഒരു കൂട്ടം ഭാഷകളാണ്. റൊമാൻസ് ഭാഷകളിൽ വലിയ ഗ്രൂപ്പുകളിൽ ഒന്നാണ്. ഫ്രാൻസിന്റെ വടക്കൻ പ്രദേശത്ത് ഒരു പ്രത്യേക പ്രദേശത്താണ് ഈ ഭാഷ സംസാരിച്ചുവരുന്നത്. ബെൽജിയത്തിന്റെ വല്ലോണിയയിൽ ഇതു സംസാരിക്കുന്നുണ്ട്.
പിക്കാർഡ് പലപേരിൽ അറിയപ്പെടുന്നുണ്ട്. പിക്കാർഡിയിലെ താമസക്കാർ ഇതിനെ പിക്കാഡ് എന്നുമാത്രം വിളിക്കുന്നു. ശ്റ്റിമി chtimi എന്നും ഇതിനെ വിളിക്കുന്നുണ്ട്.
അവലംബം
വർഗ്ഗം:ഫ്രാൻസിലെ ഭാഷകൾ വർഗ്ഗം:റോമാനിക് ഭാഷകൾ
വി.സി. കബീർ
കേരളത്തിലെ പൊതുപ്രവർത്തകനാണ് '''വി.സി. കബീർ'''.
ജീവിതരേഖ
ചേക്കു ഹാജിയുടേയും സുലേഖ ഉമ്മയുടേയും മകനായി 1943 മെയ് 10 ന് ജനിച്ചു.
കോൺഗ്രസിന്റെ വിദ്യാർത്ഥി വിഭാഗം വഴിയായി സജീവ രാഷ്ട്രീയത്തിലെത്തിയത്. വിമോചനസമരത്തിൽ പങ്കെടുത്ത് 20 ദിവസം ജയിൽവാസവും അനുഷ്ടിച്ചിട്ടുണ്ട്. അദ്ധ്യാപനമായിരുന്നു തൊഴിൽ.
കുടുംബം
ഭാര്യ - എ.എ. ബീപാത്തു, രണ്ട് മകനും ഒരു മകളും.
പാവെൽ ബഷോവ്
1939ൽ സോവിയറ്റ് യൂണിയനിൽ പ്രസിദ്ധീകരിച്ച റഷ്യൻ യക്ഷിക്കഥകളുടെ സമാഹാരമായ, The Malachite Casket (“Малахитовая Шкатулка”) വിഴിയാണ് പാവെൽ ബഷോവ് പ്രസിദ്ധനായത്. ഇതു ഉറാൽ നാടോടിക്കഥകളെ അധികരിച്ചാണ് തയ്യാറാക്കിയത്. ഇതു പിന്നീട് ന്യൂയോർക്കിലും ലണ്ടനിലും ഇംഗ്ലിഷിൽ പ്രസിദ്ധീകരിക്കപ്പെട്ടു. അദ്ദേഹം റഷ്യൻ വിപ്ലവത്തെപ്പറ്റിയും ആഭ്യന്തരയുദ്ധത്തെപ്പറ്റിയും അനേകം ഗ്രന്ഥങ്ങൾ എഴുതിയിട്ടുണ്ട്. മുൻ റഷ്യൻ പ്രധാനമന്ത്രിയായിരുന്ന യെഗോർ ഗൈദർ പാവെൽ ബഷോവിന്റെ കൊച്ചുമകനാകുന്നു.
മുൻകാലജീവിതം
ബഷോവ് ഉറാൽസിലുള്ള സിസെർടിലാണു ജനിച്ചത്. സിസെർറ്റ്കോഗോ സ്റ്റീൽ പ്ലാന്റിലെ വെൽഡിങ് വിഭാഗത്തിന്റെ പ്രധാനിയായിരുന്നു ആദ്ദേഹത്തിന്റെ പിതാവായ, പ്യോതർ ബഷോവ്. വളരെ കഷ്റ്റപ്പാടായിരുന്നു വീട്ടിൽ. അദ്ദേഹം പൊതുജനസേവനത്തിനായി ആശിച്ചു. അങ്ങനെ 1889 നും 1893നും ഇടയിൽ അദ്ദേഹം മതപാഠശാലയിൽ പഠിച്ചു. അനേകം സമരങ്ങളിൽ പങ്കെടുത്തു.
ഔദ്യോഗികജീവിതം
1917 വരെ അദ്ദേഹം സോഷ്യലിസ്റ്റ് വിപ്ലവ പാർട്ടിയുടെ അംഗമായിരുന്നു. 1918ൽ അദ്ദേഹം ബോൾഷെവിക് പാർട്ടിയിൽ ചേർന്ന് ചെമ്പടയ്ക്കു വേണ്ടി പ്രവർത്തിച്ചു.
കൂടുതൽ വായനയ്ക്ക്
.
വർഗ്ഗം:റഷ്യൻ കഥാകൃത്തുക്കൾ വർഗ്ഗം:ജനുവരി 27-ന് ജനിച്ചവർ വർഗ്ഗം:1879-ൽ ജനിച്ചവർ വർഗ്ഗം:ഡിസംബർ 3-ന് മരിച്ചവർ വർഗ്ഗം:1950-ൽ മരിച്ചവർ
സുശീൽറാണി പട്ടേൽ
ക്ലാസിക്കൽ സംഗീതജ്ഞയും ആദ്യകാല ചലച്ചിത്ര അഭിനേത്രിയുമായിരുന്നു സുശീൽറാണി പട്ടേൽ (മരണം : 24 ജൂലൈ 2014).
ജീവിതരേഖ
ആകാശവാണിയിലെ ആദ്യകാല ഗായികമാരിലൊരാളാണ്. ഫിലിംജേർണലിന്റെ സ്ഥാപകൻ ബാബുറാവു പട്ടേൽ നിർമിച്ച ദ്രൗപദി, ഗവാലൻ എന്ന ചിത്രത്തിലെ നായികയും ഗായികയുമായി. ആ രണ്ട് ചിത്രങ്ങളും ഹിറ്റായി. പിന്നീട് അദ്ദേഹത്തെ വിവാഹം കഴിച്ചു. 1961-ൽ പട്ടേലും സുശീൽ റാണിയും ചേർന്ന് ക്ലാസിക്കൽ സംഗീതത്തെ പരിപോഷിപ്പിക്കാൻ 'ശിവ് സംഗീതാഞ്ജലി' എന്ന സ്ഥാപനത്തിന് രൂപം നൽകി.
പുറം കണ്ണികൾ
വർഗ്ഗം:ഹിന്ദുസ്ഥാനി സംഗീതജ്ഞർ വർഗ്ഗം:2014-ൽ മരിച്ചവർ വർഗ്ഗം:ജൂലൈ 24-ന് മരിച്ചവർ
ഇഷ്ടപ്രാണേശ്വരി
സാജൻ സംവിധാനം ചെയ്ത് 1979 -ൽ പുറത്തിറങ്ങിയ ഒരു ഇന്ത്യൻ മലയാളം ഭാഷാ ചിത്രമാണ് ഇഷ്ടപ്രാണേശ്വരി. ജോസ്, ശോഭ എന്നിവരാണ് ചിത്രത്തിലെ അഭിനേതാക്കൾ. ബിച്ചു തിരുമല ഗാനങ്ങളെഴുതിയ ചിത്രത്തിന് സംഗീതം നൽകിയിരിക്കുന്നത് ശ്യാമാണ്.
പുറംകണ്ണികൾ
വർഗ്ഗം:1970-കളിൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ഇന്ത്യൻ ചലച്ചിത്രങ്ങൾ വർഗ്ഗം:1979-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:മലയാളചലച്ചിത്രങ്ങൾ വർഗ്ഗം:ബിച്ചു തിരുമല-ശ്യാം ഗാനങ്ങൾ വർഗ്ഗം:ബിച്ചുതിരുമലയുടെ ഗാനങ്ങൾ വർഗ്ഗം:ശ്യാം സംഗീതം പകർന്ന ചലച്ചിത്രങ്ങൾ വർഗ്ഗം:സാജൻ സംവിധാനം ചെയ്ത ചലച്ചിത്രങ്ങൾ വർഗ്ഗം:ആർ എസ് പ്രഭു നിർമ്മിച്ച ചലച്ചിത്രങ്ങൾ
ആഘ മുഹമ്മദ് ഖാൻ ഖജർ
ആഘ മുഹമ്മദ് ഖാൻ ഖജർ (14 March 1742 – 17 June 1797),, അദ്ദേഹത്തിന്റെ രാജകീയ നാമമായ മുഹമ്മദ് ഷാ (حمآمه, حمه مه) എന്നും അറിയപ്പെടുന്നു. ഇറാനിലെ ഖ്വജർ രാജവംശത്തിന്റെ സ്ഥാപകനായിരുന്നു അദ്ദേഹം. 1789 മുതൽ 1797 വരെയുള്ള കാലഘട്ടത്തിൽ അദ്ദേഹം പേർഷ്യയിലെ രാജാവായി (ഷാ) ഭരണം നടത്തി. ഖജർ ഗോത്രത്തിന്റെ ഖുവാൻലു ശാഖയുടെ യഥാർത്ഥ തലവനായിരുന്ന ആഘ മുഹമ്മദ് ഖാൻ 1789-ൽത്തന്നെ ഇറാനിലെ രാജാവായി അവരോധിതനായിരുന്നെങ്കിലും 1794-ൽ സാൻഡ് രാജവംശത്തിലെ ലോത്ഫ് അലി ഖാനെ സ്ഥാനഭ്രഷ്ടനാക്കുന്ന 1796 മാർച്ച് വരെ ഔദ്യോഗികമായി കിരീടമണിഞ്ഞിരുന്നില്ല. പ്രസിദ്ധ നപുംസക ചക്രവർത്തിയായിരുന്ന ആഘ മുഹമ്മദ് ഖാൻ ഖജറിന് കുട്ടികളില്ലായിരുന്നു. 1797 ജൂൺ 17-ന് അദ്ദേഹം വധിക്കപ്പെട്ടതോടെ അദ്ദേഹത്തിന്റെ അനന്തരവൻ ഫത്-അലി ഷാ ഖജർ അധികാരമേറ്റെടുത്തു.
ആഘ മുഹമ്മദ് ഖാന്റെ ഭരണം ഒരു കേന്ദ്രീകൃതവും ഏകീകൃതവുമായ ഇറാന്റെ തിരിച്ചുവരവിനും തലസ്ഥാനം നിലവിൽ സ്ഥിതിചെയ്യുന്ന ടെഹ്‌റാനിലേക്ക് മാറ്റിയതിൻറേയും പേരിൽ ശ്രദ്ധേയമാണ്. ക്രൂരനും ദുർമോഹിയുമെന്ന നിലയിൽ ശ്രദ്ധേയനായിരുന്ന അദ്ദേഹം പ്രത്യേകിച്ച് ജോർജ്ജിയയെ വീണ്ടും കീഴ്പ്പെടുത്തുന്ന സമയത്ത് തൻറെ ദുഷ്ടവാസനകൾ പ്രകടമാക്കിയിരുന്നു. അദ്ദേഹം ജോർജ്ജിയയുടെ തലസ്ഥാനമായ ടിബിലിസി കൊള്ളയടിക്കുകയും അവിടുത്തെ നിരവധി നിവാസികളെ കൂട്ടക്കൊല ചെയ്യുകയും 15,000 ജോർജിയൻ തടവുകാരെ ഇറാന്റെ പ്രധാന ഭൂപ്രദേശത്തേക്ക് തടവുകാരായി പിടിച്ചുകൊണ്ടുവരുകയും ചെയ്തു.
കുടുംബവും യുവത്വവും
1742-ൽ അസ്തറാബാദിലാണ് ആഘ മുഹമ്മദ് ഖാൻ ജനിച്ചത്. ഖജാർ ഗോത്രത്തിലെ ഖുവാൻലു (ഖ്വവൻലു എന്നും അറിയപ്പെടുന്നു) ശാഖയിൽ പെട്ടയാളായിരുന്നു അദ്ദേഹം. പത്തും പതിനൊന്നും നൂറ്റാണ്ടുകളിൽ ഏഷ്യാമൈനറിൽ ഉടലെടുക്കുകയും വ്യാപിക്കുകയും ചെയ്ത യഥാർത്ഥ തുർക്കോമാൻ ഖിസിൽബാഷ് ഗോത്രങ്ങളിൽപ്പെട്ടവരായിരുന്നു ഖജറുകൾ. സഫാവിദ്  രാജവംശത്തിന്റെ ആദ്യകാലം മുതൽക്കുതന്നെ അവർ സഫാവിഡുകൾക്ക് പിന്തുണ നൽകി. മറ്റ് നിരവധി ശാഖകൾ ഉണ്ടായിരുന്ന ഗോത്രത്തിലെ, ഏറ്റവും പ്രധാനപ്പെട്ട ശാഖകളിലൊന്നായിരുന്ന ദേവേലു പലപ്പോഴും ഖ്വുവാൻലുവിനെതിരെ പോരാടിയിരുന്നു. ഖുവാൻലു വംശത്തിന്റെ തലവനായിരുന്ന മുഹമ്മദ് ഹസൻ ഖാൻ ഖജറിന്റെ മൂത്ത പുത്രനും ഷാ തഹ്മാസ്പ് രണ്ടാമന്റെ ((1736-ൽ ഇറാൻ സിംഹാസനം പിടിച്ചടക്കിയ ശേഷം അഫ്‌ഷാരിദ് രാജവംശത്തിന്റെ അടിത്തറ അടയാളപ്പെടുത്തിയ നാദിർ ഷാ എന്നറിയപ്പെട്ട നാദർ കോലി ബേഗിന്റെ നിർബന്ധത്താലായിരിക്കാം) ഉത്തരവുകളാൽ വധിക്കപ്പെട്ട ഒരു പ്രമുഖ പ്രഭുവായിരുന്ന ഫത്-അലി ഖാൻ ഖജറിന്റെ ചെറുമകനുമായിരുന്നു ആഘ മുഹമ്മദ് ഖാൻ. ആഘ മുഹമ്മദ് ഖാന് ഹൊസൈൻ ഖ്വോലി ഖാൻ, മൊർതേസ ഖ്വോലി ഖാൻ, മൊസ്തഫ ഖ്വോലി ഖാൻ, റെസ ഖ്വോലി ഖാൻ, ജാഫർ ഖ്വോലി ഖാൻ, മെഹ്ദി ഖ്വോലി ഖാൻ, അബ്ബാസ് ഖ്വോലി ഖാൻ, അലി ഖ്വോലി ഖാൻ എന്നിങ്ങനെ നിരവധി അർദ്ധസഹോദരന്മാരും പൂർണ്ണസഹോദരന്മാരും ഉണ്ടായിരുന്നു.
മുഹമ്മദ് ഹസന്റെ മരണം
തുടർന്നുള്ള 10 വർഷങ്ങളിൽ, ഖൊറാസാനിലെ അഫ്‌ഷാരിദ് ഭരണം എതിരാളികളായിരുന്ന സാമന്തന്മാർ തമ്മിലുള്ള യുദ്ധത്താലും ഖാന്ദഹാറിലെ ദുറാനി ഭരണാധികാരി അഹ്മദ് ഷാ ദുറാനിയുടെ അധിനിവേശത്താലും വളരെയധികം കഷ്ടപ്പെട്ടു. ഈ കാലയളവിൽ, നാദിർ ഷായുടെ മുൻ സാമ്രാജ്യത്തിന്റെ പടിഞ്ഞാറൻ ഭാഗത്തിന്റെ ആധിപത്യം നേടുന്നതിനായി മുഹമ്മദ് ഹസൻ പഷ്തൂൺ സൈനിക നേതാവായിരുന്ന ആസാദ് ഖാൻ അഫ്ഗാൻ, സാൻഡ് ഭരണാധികാരി കരിം ഖാൻ എന്നിവർക്കെതിരേ പോരാടി. എന്നിരുന്നാലും, 1759-ൽ ഒരു സാൻഡ് സൈന്യത്താൽ അദ്ദേഹം പരാജിതനായി. സ്വന്തം അനുയായികളാൽ വഞ്ചിക്കപ്പെട്ട അദ്ദേഹത്തെ പഴയ എതിരാളിയായിരുന്ന സവാദ്കുഹിലെ മുഹമ്മദ് ഖാൻ വധിച്ചു. ആഘ മുഹമ്മദ് ഖാന്റെ ഷണ്ഡത്വം അദ്ദേഹത്തിന്, പകരം സഹോദരൻ ഹൊസൈൻ ഖ്വോലി ഖാനെ ഖുവൻലുവിന്റെ പുതിയ തലവനായി നിയമിക്കുന്നതിലേയ്ക്ക് നയിച്ചു. താമസിയാതെ അസ്തറാബാദ് കരീം ഖാന്റെ നിയന്ത്രണത്തിലായിത്തീരുകയും, അദ്ദേഹം ഖജാർ ഗോത്രത്തിലെ ദേവേലു ശാഖയിലെ ഹൊസൈൻ ഖാൻ ദേവേലുവിനെ ഗവർണറായി നിയമിച്ചു. അതിനിടെ, ആഘ മുഹമ്മദ് ഖാനും സഹോദരൻ ഹുസൈൻ ഖ്വോലി ഖാനും സ്റ്റെപ്പി പ്രദേശത്തേയ്ക്ക് ഓടിപ്പോയി. ഒരു വർഷത്തിനുശേഷം, ആഘാ മുഹമ്മദ് ഖാൻ അസ്തറാബാദിനെതിരെ ഒരു നുഴഞ്ഞുകയറ്റം നടത്തിയെങ്കിലും, നഗരത്തിന്റെ ഗവർണർ തുരത്തിയതിനാൽ ഓടിപ്പോകാൻ നിർബന്ധിതനായി. ആഘ മുഹമ്മദ് ഖാന് അഷ്‌റഫിലെത്താൻ കഴിഞ്ഞുവെങ്കിലും ഒടുവിൽ പിടിയ്ക്കപ്പെടുകയും കരീം ഖാൻറെ ഭരണത്തിലുള്ള ടെഹ്‌റാനിലേക്ക് ബന്ദിയായി അയയ്ക്കുകയും ചെയ്തു. താമസിയാതെ ഹൊസൈൻ ഖ്വോലി ഖാനും പിടിയിലാകുകയും കരീം ഖാന്റെ അടുത്തേക്ക് തന്നെ അയയ്ക്കപ്പെടുകയും ചെയ്തു.
രാജസഭയിലെ ജീവിതം
ടെഹ്‌റാനിലെ താമസകാലത്ത്, കരീം ഖാൻ ആഘ മുഹമ്മദ് ഖാനോട് ദയയോടെയും മാന്യമായും പെരുമാറുകയും ആയുധങ്ങൾ താഴെയിടാൻ അദ്ദേഹത്തിൻ ബന്ധുക്കളെ പ്രേരിപ്പിക്കുകയും ചെയ്തു. തുടർന്ന് കരിം ഖാൻ അവരെ ദംഗാനിൽ താമസിപ്പിച്ചു. 1763-ൽ ആഘാ മുഹമ്മദ് ഖാനെയും ഹൊസൈൻ ഖ്വോലി ഖാനെയും സാൻഡ് തലസ്ഥാനമായ ഷിറാസിലേക്ക് അയച്ചു, അവിടെ കരീം ഖാന്റെ അന്തഃപുരത്തിന്റെ ഭാഗമായിരുന്ന അവരുടെ പിതൃസഹോദരി ഖദീജാ ബീഗം താമസിച്ചിരുന്നു. ആഘ മുഹമ്മദ് ഖാന്റെ അർദ്ധസഹോദരന്മാരായ മൊർട്ടെസ ഖ്വോലി ഖാനും മൊസ്തഫ ഖ്വോലി ഖാനും അവരുടെ അമ്മ നഗരത്തിലെ ഗവർണറുടെ സഹോദരിയായതിനാൽ അസ്തറാബാദിൽ താമസിക്കാൻ അനുമതി നൽകപ്പെട്ടു. അദ്ദേഹത്തിന്റെ ഖസ്‌വിനിലേക്ക് അയയ്ക്കപ്പെട്ട അദ്ദേഹത്തിൻറെ ശേഷിച്ച സഹോദരങ്ങളും മാന്യമായി പരിഗണിക്കപ്പെട്ടു.
കരീം ഖാന്റെ കൊട്ടാരത്തിൽ ഒരു ബന്ദിയെന്നതിനേക്കാൾ ഒരു ആദരണീയ വ്യക്തിയായാണ് ആഘ മുഹമ്മദ് ഖാനെ കണ്ടിരുന്നത്. കൂടാതെ, കരീം ഖാൻ ആഘ മുഹമ്മദ് ഖാന്റെ രാഷ്ട്രീയപരമായ അറിവ് അംഗീകരിക്കുകയും രാജ്യ ഭരണത്തിൽ അദ്ദേഹത്തോട് ഉപദേശം തേടുകയും ചെയ്തു. ഷാ നാമ എന്ന ഐതിഹാസിക പുരാണത്തിലെ  തുറാനിയൻ രാജാവായ അഫ്രാസിയാബിന്റെ ബുദ്ധിമാനായ ഒരു ഉപദേഷ്ടാവിനെ പരാമർശിച്ച് അദ്ദേഹം ആഘ മുഹമ്മദ് ഖാനെ തന്റെ "പിരാൻ-ഇ വിസെഹ്" എന്ന് പേരിട്ട് വിളിച്ചു. ഖസ്‌വിനിലുണ്ടായിരുന്ന ആഘ മുഹമ്മദ് ഖാന്റെ രണ്ട് സഹോദരന്മാരെയും ഈ കാലയളവിൽ ഷിറാസിലേക്ക് അയച്ചു. 1769 ഫെബ്രുവരിയിൽ, കരീം ഖാൻ ഹുസൈൻ ഖ്വോലി ഖാനെ ദാംഘാനിലെ ഗവർണറായി നിയമിച്ചു. ഹുസൈൻ കോലി ഖാൻ ദാംഘാനിലെത്തിയപ്പോൾ, പിതാവിന്റെ മരണത്തിന് പ്രതികാരം ചെയ്യാൻ ദേവേലുവുമായും മറ്റ് ഗോത്രങ്ങളുമായും ഉടൻ തന്നെ കടുത്ത സംഘർഷം ആരംഭിച്ചു. എന്നിരുന്നാലും, അദ്ദേഹം ഏറ്റുമുട്ടിയ യമുത്ത് ഗോത്രത്തിൽ നിന്നുള്ള ചില തുർക്കികൾ അദ്ദേഹത്തെ ഫിൻറാരിസ്കിന് സമീപത്തുവച്ച് ഏകദേശം 1777 ൽ വധിച്ചു. 1779 മാർച്ച് 1 ന്, ആഘ മുഹമ്മദ് ഖാൻ വേട്ടയാടിക്കൊണ്ടിരിക്കുമ്പോൾ, ആറ് മാസത്തെ അസുഖത്തിന് ശേഷം കരീം ഖാൻ മരിച്ചുവെന്ന് ഖദീജാ ബീഗം അദ്ദേഹത്തെ അറിയിച്ചു.
മാസന്ദരൻ, ഗിലൻ എന്നിവയുടെ കീഴടക്കൽ
ആഘ മുഹമ്മദ് ഖാൻ വിശ്വസ്തരായ ഒരു കൂട്ടം അനുയായികളോടൊപ്പം ടെഹ്‌റാനിലേക്ക് യാത്ര ചെയ്തു. അതേസമയം, ഷിറാസിൽ ആളുകൾ പരസ്പരം  കലഹത്തിലായിരുന്നു. ടെഹ്‌റാനിൽ, ദേവേലു വംശത്തിലെ പ്രധാന മേധാവികളുമായി കൂടിക്കാഴ്ച്ച നടത്തിയ ആഘ മുഹമ്മദ് ഖാൻ അവരുമായി സന്ധി ചെയ്തു. പിതാവിന്റെ തലയോട്ടി സൂക്ഷിച്ചിരുന്ന ഷാ അബ്ദ് അൽ അസാം ആരാധനാലയം അദ്ദേഹം സന്ദർശിച്ചു. തുടർന്ന് മസന്ദരൻ പ്രവിശ്യയിലേക്ക് പോയ അദ്ദേഹത്തിൻറെ, അവിടുത്തെ ആദ്യ ദൗത്യം തന്റെ ക്വാൻലു സഹോദരന്മാർക്കിടയിൽ അധികാരം സ്ഥാപിക്കുക എന്നതായിരുന്നു. ഇത് അദ്ദേഹത്തിന്റെ സഹോദരന്മാരായ റെസ ക്വോലി, മൊർട്ടെസ ക്വോലി എന്നിവരുമായുള്ള ഏറ്റുമുട്ടലിൽ കലാശിക്കുകയും, ഏപ്രിൽ 2-ന് അദ്ദേഹം അവരെ പരാജയപ്പെടുത്തി, മാസന്ദരൻ കീഴടക്കുകയും ചെയ്തു. ഇതിനിടയിൽ, അസ്തറാബാദിലേക്ക് പലായനം ചെയ്ത മൊർട്ടെസ ക്വോലി അവിടെ സ്വയം പ്രതിരോധം ഉറപ്പിച്ചു. മോർട്ടെസ കോലിയുമായി യുദ്ധം തുടങ്ങിയാൽ, ദേവേലുവു വംശവുമായുള്ള അദ്ദേഹത്തിന്റെ ദുർബലമായ സഖ്യം തകരാൻ സാധ്യതയുള്ളതിനാൽ ആഘാ മുഹമ്മദ് ഖാന് നഗരം ആക്രമിക്കാൻ കഴിഞ്ഞില്ല, തന്നെയുമല്ല മൊർട്ടെസ ഖ്വോലിയുടെ അമ്മ ഒരു ദേവേലു വംശജയും ആയിരുന്നു. അതേ സമയം, സാൻഡ് രാജകുമാരൻ അലി-മൊറാദ് ഖാൻ സാന്ദ്, സന്ദുകളുടെ ഒരു സൈന്യത്തേയും, ആസാദ് ഖാൻ അഫ്ഗാനിയുടെ മകൻ മഹ്മൂദ് ഖാന്റെ കീഴിൽ അഫ്ഗാൻ സൈനികരുടെ ഒരു സംഘത്തേയും മസന്ദരനിലേക്ക് അയച്ചെങ്കിലും  ആഘ മുഹമ്മദ് ഖാന്റെ സഹോദരൻ ജാഫർ ഖ്വോലി ഖാന് അതിനെ ചെറുക്കാൻ കഴിഞ്ഞു. ഹൊസൈൻ ഖ്വോലി ഖാന്റെ മക്കളായ ഫത്ത്-അലി ഖ്വോലി, ഹൊസൈൻ ഖ്വോലി എന്നിവരോടൊപ്പം ആഘ മുഹമ്മദ് ഖാൻ ഇപ്പോൾ മാസന്ദരന്റെ തലസ്ഥാനമായ ബാബോളിൽ സുരക്ഷിതമായ നിലയിലായിരുന്നു.
1780 ലെ ശരത്കാലത്തിൽ, ലാരിജനിൽ നിന്നുള്ള ഒരു സൈന്യവുമായി റെസ ക്വോലി ബാബോലിനെ ആക്രമിച്ചു, അവിടെ അദ്ദേഹം ആഘ മുഹമ്മദ് ഖാന്റെ വീട് ഉപരോധിക്കുകയും മണിക്കൂറുകൾ നീണ്ട പോരാട്ടത്തിന് ശേഷം അദ്ദേഹത്തെ പിടികൂടുകയും ചെയ്തു. മോർട്ടെസ ഖ്വോലി ഇതറിഞ്ഞപ്പോൾ, 1781 ജനുവരി 1-ന് അദ്ദേഹം തുർക്ക്മെൻ സൈന്യവുമായി ബാബോളിലേക്ക് മാർച്ച് ചെയ്യുകയും ആഘ മുഹമ്മദ് ഖാനെ മോചിപ്പിക്കുകയും ചെയ്തു. തങ്ങളുടെ പ്രശ്നങ്ങൾ പരിഹരിക്കാൻ ശ്രമിച്ച മൂന്ന് സഹോദരന്മാരിൽ; ആഘ മുഹമ്മദ് ഖാനും റെസ കോലിയും വിജയിച്ചപ്പോൾ, അസംതൃപ്തനായ മൊർട്ടെസ കോലി അലി-മൊറാദ് ഖാൻറെ ഇസ്ഫഹാനിലേയ്ക്കും തുടർന്ന് സദേഖ് ഖാൻ സാന്ദിൻറെ അധീനതയിലുള്ള ഷിറാസിലേക്കും പലായനം ചെയ്തു. ഖുറാസാനിൽ വെച്ചാണ് അദ്ദേഹം മരിച്ചത്. അദ്ദേഹത്തിന്റെ മുൻ അനുയായികൾ പിന്നീട് ആഘ മുഹമ്മദ് ഖാന്റെ അടുത്ത് പോയി അദ്ദേഹത്തെ സേവിക്കാൻ തുടങ്ങി. ആ സമയത്ത്, ആഘ മുഹമ്മദ് ഖാൻ തന്നെ  നിരവധി യുദ്ധങ്ങളിൽ പരാജയപ്പെടുത്തിയ സഹോദരൻ റെസ ക്വോലിയുമായി വീണ്ടും ഒരു സംഘട്ടനത്തിൽ ഏർപ്പെടുകയും, അതിനുശേഷം അവനുമായി ഒരിക്കൽ കൂടി സമാധാനം സ്ഥാപിക്കുകയും ചെയ്തു. മൊർട്ടെസ കോലിയെ അസ്തറാബാദിന്റെയും ഹെസാർ ജരീബ് മേഖലയിലെ മറ്റു പല ജില്ലകളുടേയും യഥാർത്ഥ ഭരണാധികാരിയാകാൻ അനുവദിക്കുകയും ചെയ്തു.
സമാധാനം അധികനാൾ നീണ്ടുനിന്നില്ല. താമസിയാതെ അലി-മൊറാദ് ഖാൻ മസന്ദരനെ ആക്രമിച്ചതോടെ ആഘ മുഹമ്മദ് ഖാൻ ബാബോളിൽ നിന്ന് മസന്ദരാനികളുടെയും കജാറുകളുടെയും സൈന്യവുമായി മാർച്ച് ചെയ്യുകയും അലി-മൊറാദ് ഖാനെ ആക്രമിക്കുകയും അദ്ദേഹത്തെ പ്രവിശ്യയിൽ നിന്ന് പിന്തിരിപ്പിക്കുകയും ചെയ്തു. തുടർന്ന് ആഘ മുഹമ്മദ് ഖാൻ ഖുമിസ്, സെമ്നാൻ, ദംഘാൻ, ഷാഹ്രൂദ്, ബസ്താം എന്നിവ പിടിച്ചെടുത്തു. കൂടാതെ, ഗിലാൻ ഭരണാധികാരിയായിരുന്ന ഹെദായത്ത്-അല്ലാ ഖാനെയും അദ്ദേഹം തന്റെ സാമന്തനാക്കി മാറ്റി. അതിനുശേഷം അദ്ദേഹം തന്റെ സഹോദരൻ അലി ക്വോലിയ്ക്ക് നഗരങ്ങൾ കീഴടക്കാനുള്ള സഹായത്തിന് പ്രതിഫലമായി സെമ്നാനിൽ ഭൂമി നൽകി.
പഞ്ച്കോര നദി
പാക്കിസ്ഥാന്റെ വടക്കുപടിഞ്ഞാറൻ ഭാഗത്തുള്ള ഖൈബർ പഖ്തൂൺഖ്വ പ്രവിശ്യയിലെ ഒരു നദിയാണ് പഞ്ച്കോര നദി (ഉറുദു: دریائے پنجکوڑہ). പ്രവിശ്യയുടെ വടക്കൻ പർവതപ്രദേശങ്ങളിലൂടെ ഒഴുകുന്ന നദി കുമ്രത്ത് താഴ്‌വര രൂപപ്പെടുത്തുന്നു. ഇത് ദിർ, ടൈമർഗര എന്നിവിടങ്ങളിൽ നിന്ന് കടന്ന് ചക്ദാരയിൽ സ്വാത് നദിയുമായി സംഗമിക്കുന്നു. ഇടതൂർന്ന വനങ്ങളാൽ മൂടപ്പെട്ട നദീതീരത്തിന്റെ ഇരുവശങ്ങളിലും കുത്തനെയുള്ള ചരിവുകളാണ് ഇതിന്റെ സവിശേഷത. നദിക്ക് വലിയൊരു വൃഷ്ടിപ്രദേശമുണ്ട്. നദി പാകിസ്ഥാനിൽ ഉടനീളം കാര്യമായ വെള്ളപ്പൊക്കത്തിന് വിധേയമാകുന്നു. പ്രത്യേകിച്ചും 2010-ലെ വെള്ളപ്പൊക്കത്തിൽ നദി കരകവിഞ്ഞൊഴുകിയിരുന്നു.
ഭൂമിശാസ്ത്രം
പാക്കിസ്ഥാന്റെ വടക്കുപടിഞ്ഞാറായി ഖൈബർ പഖ്തൂൺഖ്വ പ്രവിശ്യയിൽ സ്ഥിതി ചെയ്യുന്ന വലിയ സ്വാത് നദീതടത്തിന്റെ ഭാഗമായ പഞ്ച്കോര നദീതടത്തിലെ പ്രധാന നദിയാണ് പഞ്ച്കോര. ദിർ, ബരാവൽ, കൊഹിസ്ഥാൻ, ഉഷെരായ് എന്നിവയാണ് പഞ്ച്കോര നദിയുടെ പ്രധാന പോഷകനദികൾ. വർഷം മുഴുവനും ജലപ്രവാഹം കാണപ്പെടുന്നു. മഴക്കാലത്ത് (ജൂൺ-സെപ്റ്റംബർ) ജലനിരപ്പ് ക്രമാതീതമായി ഉയരും. ഈ സമയത്ത് പഞ്ച്കോര നദിയിൽ വലിയ അളവിൽ ജലം കണ്ടെത്താനാകും. കൂടാതെ തൽഫലമായി പോഷകനദികളിൽ വലിയ അളവിൽ വെള്ളം നിറയുന്നു. ഈ നീരൊഴുക്ക് അതിശക്തമായതിനാൽ പ്രദേശത്തുടനീളം വെള്ളപ്പൊക്കം ഉണ്ടാകുന്നു.
പഞ്ച്കോര നദി സ്ഥിതി ചെയ്യുന്നത് കോർഡിനേറ്റുകളിലാണ് (അക്ഷാംശം: 34.6667 രേഖാംശം: 71.7667). തുടക്കത്തിൽ കുത്തനെയുള്ള മലഞ്ചെരിവുകളാണ് നദിയുടെ സവിശേഷത. ഇവ ജലത്തെ കുടുക്കുന്ന ഒരു ഫണലായി പ്രവർത്തിക്കുന്നു. അവസാനം നദി വിസ്തൃതമാകാൻ തുടങ്ങുന്നു. തൽഫലമായി വെള്ളപ്പൊക്ക സമതലം വ്യാപിക്കാൻ തുടങ്ങുന്നു. മണ്ണിലെ വർധിച്ച പോഷകാംശം കാരണം കർഷകർ ഉപയോഗിക്കുന്ന പ്രധാന കൃഷിഭൂമിയാണ് താഴ്ന്ന വെള്ളപ്പൊക്ക സമതലങ്ങൾ.
മലിനീകരണവും പരിസ്ഥിതി ആശങ്കകളും
പഞ്ച്കോര നദിയിൽ നിലവിൽ സംഭവിക്കുന്ന പ്രധാന പാരിസ്ഥിതിക പ്രശ്‌നമാണ് ബയോഅക്യുമുലേഷൻ. ഒരു കൂട്ടം പദാർത്ഥങ്ങളെ പുറന്തള്ളുന്നതിനേക്കാൾ വേഗത്തിൽ ആഗിരണം ചെയ്യുമ്പോൾ ബയോഅക്യുമുലേഷൻ സംഭവിക്കുന്നു. ഇത് പലപ്പോഴും ഭക്ഷണ ശൃംഖലയ്ക്ക് മുകളിലുള്ള വേട്ടക്കാരിൽ കൂടുതൽ സ്വാധീനം ചെലുത്തുന്നു. ഇത് ഈ ജീവികളെ ദഹിപ്പിക്കുന്ന മനുഷ്യരെ ബാധിക്കുന്നു. പഞ്ച്കോര നദിയിൽ മത്സ്യയിനങ്ങളിൽ വിഷ ലോഹങ്ങൾ അടിഞ്ഞുകൂടുന്നത് വർദ്ധിക്കുന്നു. മത്സ്യത്തിൽ കാണപ്പെടുന്ന ലോഹത്തിന്റെ അംശം പഞ്ച്കോര നദിയുടെ അഴിമുഖത്തേക്ക് അടുക്കുന്തോറും വർദ്ധിക്കുന്നു. കാർഷിക രീതികളും മലിനജലം നദിയിൽ തള്ളുന്നതിലൂടെയുമാണ് ലോഹത്തിന്റെ അംശം ഉണ്ടാകുന്നത്. നദീതീരത്ത് വസിക്കുന്നവരെ പ്രധാനമായും പിന്തുണയ്ക്കുന്നത് വ്യവസായമായിരിക്കെ അതിന്റെ താഴ്ന്ന വശങ്ങളിൽ കൃഷിയും ചെയ്തു വരുന്നു. വലിയ മഴയിൽ, മണ്ണ്, മൃഗങ്ങളുടെ കാഷ്ഠം, രാസവളങ്ങൾ എന്നിവയോടൊപ്പം വലിയ അളവിലുള്ള ഒഴുക്ക് സംഭവിക്കുന്നു. വലിയ അളവിൽ ലെഡ് (Pb), നിക്കൽ (Ni) എന്നിവയോടൊപ്പം ഇത് നദിയിൽ വെള്ളപ്പൊക്കമുണ്ടാക്കുന്നു. നദീമുഖത്തേക്ക് കൂടുതൽ അടുക്കുന്തോറും സ്ഥിരമായി നിക്കൽ വളരെയധികം കൂടുന്നു. മാർബിൾ വ്യവസായത്തിലെ മാലിന്യങ്ങൾ നിക്കൽ വർദ്ധനവിന്റെ മറ്റൊരു പ്രധാന ഉറവിടമാണെന്ന് കരുതപ്പെടുന്നു. കനത്ത ലോഹങ്ങളുടെ മലിനീകരണം നദിയിൽ നിന്ന് അതിജീവിക്കുന്ന ആളുകൾക്ക് ഇതുവരെ ഗുരുതരമായ ആരോഗ്യപ്രശ്നമായി മാറിയിട്ടില്ല. എന്നിരുന്നാലും സൂക്ഷ്മമായി നിരീക്ഷിച്ചില്ലെങ്കിൽ ബയോഅക്യുമുലേഷൻ പ്രകടമാവുകയും ശേഖരിക്കപ്പെടുകയും ചെയ്യുമെന്ന് ശാസ്ത്രജ്ഞർ പ്രവചിക്കുന്നു. പരിസ്ഥിതിക്കും മനുഷ്യന്റെ ആരോഗ്യത്തിനും കാര്യമായ ആരോഗ്യ അപകടങ്ങൾ ഉണ്ടാക്കാൻ ഇത് സാധ്യതയുണ്ട്.
പ്രകൃതി ദുരന്തങ്ങൾ
പഞ്ചകോര തടം സീസണിനെ വളരെയധികം ആശ്രയിക്കുന്ന ഒരു സ്വഭാവമുള്ള പ്രദേശമാണ്. പാക്കിസ്ഥാനിലെ ഈ പ്രദേശത്തെ കാലാവസ്ഥ മൺസൂൺ കാലത്ത് (ജൂൺ-സെപ്റ്റംബർ) വലിയ മഴയും താരതമ്യേന വരണ്ട ശൈത്യകാലവുമാണ്. മൺസൂൺ കാലങ്ങൾ ഈ മേഖലയിൽ കാര്യമായതും വിനാശകരവുമായ നിരവധി വെള്ളപ്പൊക്കങ്ങൾക്ക് കാരണമായിട്ടുണ്ട്. 2010-ൽ ഉണ്ടായ വെള്ളപ്പൊക്കത്തിൽ ജീവഹാനിയും ആവാസവ്യവസ്ഥയ്ക്കും അടിസ്ഥാന സൗകര്യങ്ങൾക്കും വലിയ തോതിലുള്ള നാശവും സംഭവിച്ചു. ഈ ഉയർന്ന അളവിലുള്ള കാലാനുസൃതമായ മഴ നദിക്ക് ചുറ്റുമുള്ള ഭൂമിയുടെ ഭൂപ്രകൃതി വലുതാക്കുന്നു. നദിയുടെ ഇരുവശത്തുമുള്ള കുത്തനെയുള്ള ചരിവുകൾ നദിയിലേക്ക് വേഗത്തിലും വലിയ അളവിലും വെള്ളം ഒഴുകാൻ അനുവദിക്കുന്നു. ഈ ഉയർന്ന ഉയരങ്ങളിൽ മഴ പൊതുവെ കുറവാണെങ്കിലും, വലിയ തടങ്ങളുടെ പോഷകനദികളുടെ സംയോജനം പഞ്ച്കോറ നദിമുഖത്തേക്ക് വലിയ അളവിലുള്ള ജലം ഉണ്ടാക്കുന്നു. നദീതടങ്ങൾ മൂലം മലനിരകളുടെ അടിത്തട്ടിലേക്കുള്ള താഴ്ന്ന പ്രദേശങ്ങളിൽ വെള്ളപ്പൊക്കം ഉണ്ടാകാനുള്ള സാധ്യത വളരെ കൂടുതലാണ്. പഞ്ച്കോര തടത്തിൽ അതിന്റെ പ്രദേശത്തിന്റെ 15% വെള്ളപ്പൊക്ക സാധ്യതയുള്ളതായി തരംതിരിച്ചിട്ടുണ്ട്. സമ്പന്നമായ എക്കൽ വെള്ളപ്പൊക്ക സാധ്യതയുള്ള ഈ പ്രദേശങ്ങൾ കൃഷിയിടങ്ങൾക്കായി ചൂതാട്ടം നടത്തുന്ന ആളുകളുടെ ജീവിതം മാരകമാക്കുന്നു. ഇത് പിന്നീട് നദിയിലൂടെ ഒഴുകുന്നത് കാർഷിക ഭൂമി നശിപ്പിക്കുകയും ജീവൻ അപഹരിക്കുകയും അടിസ്ഥാന സൗകര്യ നാശത്തിന് കാരണമാവുകയും ചെയ്യുന്നു.
External links
വർഗ്ഗം:പാകിസ്താനിലെ നദികൾ
റിമാ ദാസ്
റിമാ ദാസ് ഒരു ആസ്സാമീസ് ചലച്ചിത്രസംവിധായകയും എഴുത്തുകാരിയും നിർമ്മാതാവുമാണ്. . സിനിമാ പ്രവർത്തനത്തിൽ അക്കാദമിക പാരമ്പര്യമില്ലാതെയാണ് സിനിമയിലേക്ക് കടന്നു വന്നത്. ആസ്സാമിലെ ഒരു ഉൾനാടൻ ഗ്രാമത്തിലാണ് റിമാ ദാസ് ജനിക്കുകയും വളരുകയും ചെയ്തത്. ആസ്സാമിലും മുംബൈയിലുമാണ് ഇവരുടെ ചലച്ചിത്ര പ്രവർത്തനം. മാൻ വിത്ത് ദി ബൈനോക്കുലർ (അന്തർദൃഷ്ടി)ആണ് ഇവരുടെ ആദ്യത്തെ കഥാചിത്രം(2016). ഈ ചിത്രം തള്ളിൻ ബ്ലാക്ക് നൈറ്റ്സ് ഫിലിം ഫെസ്റ്റിവലിലും (Tallinn Black Nights Film Festival 2016) മാമി മുബൈ ഫിലിം ഫെസ്റ്റിവലിലും (MAMI Mumbai Film Festival) പ്രദർശിപ്പിച്ചു. മുംബൈ ആസ്ഥാനമായ ഫ്ലയിംഗ് റിവർ ഫിലിം (Flying River Films in Mumbai) കമ്പനിയുടെ നേതൃത്വം റിമാ ദാസ് വഹിച്ചിട്ടുണ്ട്. പ്രാദേശികമായ സിനിമാ അനുഭാവികളിലൂടെയാണ് ഈ കമ്പനി നിലനിൽക്കുന്നത്. . വില്ലേജ് റോക്ക്സ്റ്റാർസ് റിമാ ദാസിന്റെ രണ്ടാമത്തെ കഥാ ചിത്രമാണ്. 2017-ലെ അറുപത്തഞ്ചാമത് ദേശീയ ചലച്ചിത്ര പുരസ്കാരദാനച്ചടങ്ങിൽ മികച്ച ചലച്ചിത്രത്തിനുള്ള ദേശീയ പുരസ്കാരം ഈ ചിത്രത്തിനു ലഭിച്ചു. ഇതിനുപുറമേ മികച്ച ബാലതാരം, മികച്ച ലൊക്കേഷൻ, സൗണ്ട് റെക്കോർഡിസ്റ്റ്, മികച്ച എഡിറ്റിംഗ് എന്നിങ്ങനെ മൂന്നു വിഭാഗങ്ങളിലായി വില്ലേജ് റോക്ക്സ്റ്റാർസ് പുരസ്കാരങ്ങൾ കരസ്ഥമാക്കിയിട്ടുണ്ട്.
അവലംബംങ്ങൾ
വർഗ്ഗം:ഇന്ത്യൻ ചലച്ചിത്ര നിർമ്മാതാക്കൾ വർഗ്ഗം:ഇന്ത്യൻ ചലച്ചിത്രസംവിധായകർ വർഗ്ഗം:ആസ്സാമീസ്
മദർ ആൻറ് ചിൽഡ്രൻ
ഫ്രിക് ശേഖരത്തിൽ സൂക്ഷിച്ചിരിക്കുന്ന പിയറി-അഗെസ്റ്റെ റെനോയ്റിന്റെ ഒരു ഇംപ്രഷനിസ്റ്റ് ചിത്രം ആണ് മദർ ആൻറ് ചിൽഡ്രൻ (ല പ്രോമനേഡ് എന്നും അറിയപ്പെടുന്നു) ഈ ചിത്രരചന പൊതുവെ മദർ ആൻറ് ചിൽഡ്രൻ എന്നാണ് അറിയപ്പെടുന്നതെങ്കിലും, റെനോയിർ 1876-ൽ ഈ ചിത്രം ലാ പ്രോമനേഡ് എന്ന പേരിൽ പ്രദർശിപ്പിച്ചു.